ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

 ภาพรวมการประกอบธุรกิจของบริษัทและบริษัทในเครือ

บริษัท เอส แอนด์ พี ซินดิเคท จำกัด (มหาชน) และกลุ่มบริษัทในเครือประกอบธุรกิจร้านอาหาร
กาแฟ และเครื่องดื่ม ร้านจำหน่ายผลิตภัณฑ์เบเกอรี่ และอาหารสำเร็จรูปต่างๆ
พร้อมทั้งเป็นผู้ผลิตในอุตสาหกรรมอาหาร ภายใต้ชื่อ เอส แอนด์ พี
ซึ่งมีรายละเอียดการดำเนินธุรกิจ ประเภทผลิตภัณฑ์สินค้าและบริการ และโครงสร้างกลุ่ม บริษัท
เอส แอนด์ พี ดังต่อไปนี้

1.1 วิสัยทัศน์ พันธกิจ และกลยุทธ์ในการดำเนินงานของบริษัท

วิสัยทัศน์

เป็นผู้นำธุรกิจ ร้านอาหารไทย ผลิตภัณฑ์เบเกอรี่ และผลิตภัณฑ์อาหาร ที่ได้รับความชื่นชอบทั่วโลก

   พันธกิจ

- สร้างความสุขแก่ลูกค้าอย่างสม่ำเสมอ

- เร่งการเจริญเติบโตผลกำไรในธุรกิจที่มีอยู่และที่เกี่ยวข้อง

- สร้างผลิตภัณฑ์ที่เป็นนวัตกรรมใหม่และการบริการ

- ดึงดูดและรักษาสมรรถนะการทำงานสูงสุดโดยการพัฒนาคนและการมีพันธกิจร่วมกัน

- ลดความซับซ้อนของกระบวนการทางธุรกิจและเพิ่มผลผลิต

- มีส่วนร่วมในชุมชนของเรา

  ค่านิยมหลัก

- Passion การทำงานด้วยใจรัก จริงจัง สร้างสรรค์

- Action การตัดสินใจที่ชาญฉลาด และทันต่อเวลา

- Teamplay การประสานงานกันอย่างคล่องแคล่วและคุ้นเคย

- Ambition ความทะเยอทะยานที่จะปรับมาตรฐานตนเองให้ดีขึ้นเรื่อยๆ

- Responsibility ความจริงใจที่จะทำในสิ่งที่ถูกที่ควร

- Achievement ความเพียรพยายามที่จะทำสิ่งที่ตั้งใจให้สำเร็จ

 

1.2 สารจากประธานกรรมการบริษัท

นับตั้งแต่ก่อตั้ง S&P มาจนถึงปีที่ 45 ในปี พ.ศ. 2561 นี้
จากร้านไอศกรีมคอนเนอร์เล็กๆในซอยประสานมิตร
จนกลายเป็นร้านอาหารและเบเกอรี่ที่มีสาขาของร้านอาหารมากที่สุดในโลกคือ 137 ร้านในปี 2560
ที่ผ่านมา บริษัทฯ
มีการเจริญเติบโตอย่างมั่นคงและเป็นที่รู้จักกันเป็นอย่างดีมาโดยตลอดในนามของร้านอาหารที่มีรสชาติอร่อยฝีมือคนไทย
และร้านเบเกอรี่ที่มีอยู่ทั่วทุกภูมิภาคในประเทศไทย

ในช่วง 2-3 ปีที่ผ่านมา
แม้จะมีสภาวะเศรษฐกิจและมีเหตุการณ์ต่างๆที่อาจทำให้ธุรกิจระดับประเทศหลายๆแห่งชะลอตัวไปบ้าง
S&Pยังคงใช้หลักธรรมาภิบาลในการดำรงไว้ซึ่งคุณธรรม จริยธรรม มอบแด่ลูกค้า พนักงาน
และผู้ถือหุ้น ทุกท่านเป็นอย่างดีที่สุด ได้แก่ การมอบผลิตภัณฑ์ที่มีคุณภาพ สะอาด อร่อย ให้แก่ลูกค้า
การดูแลรับผิดชอบต่อสังคมและชุมชน การสร้างคนโดยผ่านศูนย์การเรียนเอส แอนด์ พี
เพื่อฝึกเยาวชนให้มีอาชีพไปพร้อมกับให้มีความชำนาญในอาชีพรองรับธุรกิจของS&P
ที่ต้องเติบโตต่อไป
การฝึกอบรมพนักงานในหน่วยงานต่างๆให้มีทักษะความชำนาญเพื่อบริการที่ดีเยี่ยมแก่ลูกค้าทุกท่าน
การปรับเปลี่ยนระบบขั้นตอนของการทำงานโดยใช้ระบบ IT
เข้ามาช่วยให้กระบวนการทำงานง่ายขึ้น
ตอบรับกับธุรกิจที่มีการเปลี่ยนอย่างรวดเร็วในแต่ละยุคสมัยที่มีการแข่งขันในภาคธุรกิจสูง

บริษัทฯขอให้สัญญาต่อทุกๆท่านว่าจะยังคงตั้งใจและดำเนินการพัฒนาอย่างยั่งยืน
เพื่อนำไปสู่การดำเนินธุรกิจให้เจริญเติบโตอย่างมั่นคงสืบไป

ในนามของคณะกรรมการบริษัท ขอขอบคุณผู้ถือหุ้น คู่ค้า ลูกค้า
รวมทั้งผู้บริหารและพนักงานทุกท่านที่ให้ความสนับสนุนและมอบความไว้วางใจให้บริษัทฯด้วยดีเสมอมา
ในปีที่ 45 นี้ เรายังคงมุ่งมั่นการรักษาและพัฒนาคุณภาพของ S&P
ในการมอบผลิตภัณฑ์ที่ดีและการบริการที่ประทับใจ พร้อมกันนี้ผู้บริหารและพนักงาน S&P
จะยังคงร่วมมือร่วมใจทุ่มเทในภารกิจเพื่อยกระดับในการดำเนินธุรกิจบริการอาหารและเบเกอรี่ให้ดียิ่งขึ้นในทุก
ๆ ปี

 1.3 การเปลี่ยนแปลงและพัฒนาการที่สำคัญ 

กลุ่มธุรกิจร้านอาหารและเบเกอรี่ภายใต้เครื่องหมายการค้า “เอส แอนด์ พี” ก่อตั้งขึ้นเมื่อวันที่ 14
ตุลาคม 2516 โดยเริ่มต้นจากการเป็นร้านขายไอศครีม อาหาร และของว่างในซอยสุขุมวิท 23
(ซอยประสานมิตร) ซึ่งได้รับความนิยมและการตอบรับจากลูกค้าจำนวนมาก
จึงมีแนวคิดในการขยายประเภทธุรกิจเพิ่มขึ้นด้วยการทำธุรกิจร้านเบเกอรี่
และประสบความสำเร็จจากการเป็นผู้นำในการผลิตเค้กแต่งหน้าตามสั่งและเค้กลายการ์ตูนรายแรกในประเทศไทย
รวมทั้งการออกแบบบรรจุภัณฑ์ที่สวยงาม
ธุรกิจอาหารและเบเกอรี่ของร้านได้รับความนิยมแพร่หลายในกลุ่มลูกค้า
ส่งผลให้มีการขยายสาขาอย่างรวดเร็วในแหล่งทำเลที่สำคัญทั้งในกรุงเทพมหานคร และต่างจังหวัด
โดยในปี 2523 เอส แอนด์ พี ได้เปิดตัวสาขาสยาม สแควร์
ซึ่งถือได้ว่าเป็นผู้ประกอบธุรกิจอาหารรายแรก ๆ ที่นำกลยุทธ์ด้านการตลาดร้านอาหารมาใช้
และการใช้สื่อโฆษณาทางวิทยุ นอกจากนี้ เอส แอนด์ พี
ยังเป็นหนึ่งในผู้บุกเบิกร้านอาหารในห้างสรรพสินค้าอีกด้วย สำหรับในต่างจังหวัดนั้น
จังหวัดเชียงใหม่ ถือเป็นจังหวัดแรกที่ เอส แอนด์ พี มีการขยายสาขาออกไป

ในปี 2532 บริษัท เอส แอนด์ พี ซินดิเคท จำกัด (มหาชน)
ได้เข้าจดทะเบียนในตลาดหลักทรัพย์แห่งประเทศไทย
บริษัทมีการลงทุนและขยายงานทั้งทางด้านธุรกิจร้านอาหารและการผลิตเบเกอรี่อย่างต่อเนื่อง
ภายใต้ตรา “เอส แอนด์ พี” ประกอบด้วย ธุรกิจร้านอาหาร เอส แอนด์ พี และธุรกิจเอส แอนด์
พี เบเกอรี่ช้อพ โดยมุ่งเน้นการขยายฐานลูกค้าให้มีความหลากหลายเพิ่มขึ้น
บริษัทสามารถสร้างเครื่องหมายการค้า “เอส แอนด์ พี” ให้เป็นที่ยอมรับได้อย่างรวดเร็ว
นอกจากนี้บริษัทยังสามารถนำเสนอและสร้างตราใหม่ๆให้เป็นที่ยอมรับแก่กลุ่มลูกค้าในระดับต่างๆอย่างแพร่หลาย
ได้แก่ ร้านอาหารไทย“Patara” ร้านอาหารนานาชาติ “Patio”
กลุ่มร้านอาหารในบรรยากาศที่เป็นเอกลักษณ์ของตนเอง “Vanilla” ร้านกาแฟ “BlueCup”
ผลิตภัณฑ์ขนมไทย คุกกี้ “Delio” วุ้นคาราจีแนน “Jelio Jelly” และที่สำคัญคือ เอส แอนด์ พี
ถือเป็นผู้ริเริ่มพัฒนาธุรกิจการจำหน่ายขนมไหว้พระจันทร์ตรา “S&P” และ “มังกรทอง”
ด้วยการบรรจุในซองสวยงามที่ช่วยรักษาความอร่อย สด และคุณภาพขนมได้นานขึ้น
พร้อมบรรจุภัณฑ์ที่ออกแบบอย่างสวยงามและทันสมัย
พร้อมกิจกรรมการตลาดเพื่อแนะนำสินค้าและสร้างยอดขาย

ในปี 2533 บริษัทได้มีการขยายฐานลูกค้าไปยังต่างประเทศ โดยได้เปิดร้านอาหารไทยแห่งแรก
ภายใต้ชื่อร้าน “ภัทรา” (Patara Fine Thai Cuisine) ที่กรุงลอนดอน ประเทศอังกฤษ
ด้วยต้องการให้ชาวต่างชาติได้ลิ้มรสชาติอาหารไทยที่ดี มีคุณภาพ ซึ่งก็ได้รับการตอบรับเป็นอย่างดี
ประกอบกับความนิยมของอาหารไทยในต่างประเทศมีมากขึ้น จึงมีการขยายร้านอาหารอย่างต่อเนื่อง
โดย ณ สิ้นปี 2560 เอส แอนด์ พี มีร้านอาหารไทยตั้งอยู่ใน 6 ประเทศทั่วโลก คือ อังกฤษ
สวิสเซอร์แลนด์ ออสเตรีย สิงคโปร์ จีน และกัมพูชา รวมทั้งสิ้น 25 สาขา
ภายใต้ตราที่หลากหลายทั้ง Patara, SUDA, Siam Kitchen, Bangkok Jam, Vanilla
รวมไปถึงตรา S&P ด้วย

บริษัทได้มีการวิจัยและพัฒนาด้านธุรกิจอาหารสำเร็จรูป รวมทั้งอาหารแช่แข็งพร้อมรับประทาน
และผลิตภัณฑ์ ไส้กรอก ภายใต้ตรา “Quick Meal” และ “Premo”
เพื่อตอบสนองต่อความต้องการและพฤติกรรมในการบริโภคที่เปลี่ยนแปลงไปของผู้บริโภค
บริษัทได้ลงทุนด้านการวิจัยและพัฒนาด้านธุรกิจอาหารสำเร็จรูปอย่างต่อเนื่องเพื่อให้สินค้าของบริษัทได้รับการยอมรับจากกลุ่มผู้บริโภคเพิ่มขึ้น
โดยเน้นจุดแข็งในด้านคุณภาพ รสชาติ และความหลากหลายของเมนู
และเพื่อให้การทำธุรกิจครบวงจรเพิ่มขึ้น กลุ่มเอส แอนด์ พี
ได้มีการขยายฐานการให้บริการจัดเลี้ยงนอกสถานที่ ภายใต้ตรา “S&P Catering”
บริการจัดส่งอาหารถึงบ้านและบริการอาหารปิ่นโต (S&P Delivery 1344) นอกจากนี้
เพื่อให้การบริการของบริษัทครอบคลุมกลุ่มลูกค้าได้กว้างขวางมากยิ่งขึ้น
โดยเฉพาะกลุ่มที่ชื่นชอบอาหารญี่ปุ่น บริษัทก็ได้นำร้าน Maisen
ซึ่งเป็นร้านหมูทอดที่มีชื่อเสียงที่สุดในกรุงโตเกียวมาเปิดบริการนอกประเทศญี่ปุ่นเป็นครั้งแรกในปี
2555 และในปี 2556 ได้นำร้านอาหารญี่ปุ่นแนวไคเซกิที่มีชื่อเสียงมากของญี่ปุ่น คือ ร้าน
Umenohana มาเปิดให้บริการครั้งแรกนอกประเทศญี่ปุ่น

ในปี 2560 ซึ่งเป็นปีที่บริษัทดำเนินกิจการมาครบ 44 ปี และก้าวขึ้นสู่ปีที่ 45 อย่างมั่นคง
บริษัทมีความมุ่งมั่นในการพัฒนาและสร้างผลิตภัณฑ์ใหม่ ๆ อย่างต่อเนื่อง
เพื่อความเป็นผู้นำด้านธุรกิจร้านอาหารและเบเกอรี่แบบครบวงจร
รวมทั้งการบริการที่ครอบคลุมช่องทางการจำหน่ายต่าง ๆ ในตลาดทั้งในประเทศและต่างประเทศ
โดยมีหลักปฏิบัติที่ยึดถือตลอดมา คือการนำเสนอสินค้าที่มีคุณภาพดี มีคุณค่า
ตามมาตรฐานสากลเพื่อตอบสนองความต้องการของลูกค้าให้ดีที่สุด
นับตั้งแต่วัตถุดิบและส่วนประกอบที่ใหม่ สด ปลอดภัย ผลิตสินค้า อาหาร เบเกอรี่ และเครื่องดื่ม
ที่มีคุณภาพสูง สม่ำเสมอ รสชาติดี สด และสะอาด

1.4 ภาพรวมการประกอบธุรกิจของบริษัทและบริษัทในเครือ

บริษัทเอส แอนด์ พี ซินดิเคท จำกัด (มหาชน) และกลุ่มบริษัทในเครือประกอบธุรกิจร้านอาหาร
กาแฟ และเครื่องดื่ม ร้านจำหน่ายผลิตภัณฑ์เบเกอรี่ และอาหารสำเร็จรูปต่างๆ
พร้อมทั้งเป็นผู้ผลิตในอุตสาหกรรมอาหาร ภายใต้ชื่อ เอส แอนด์ พี
ซึ่งมีรายละเอียดการดำเนินธุรกิจ ประเภทผลิตภัณฑ์สินค้าและบริการ และโครงสร้างกลุ่ม บริษัท
เอส แอนด์ พี ดังต่อไปนี้

1.4.1 กลุ่มธุรกิจภายในประเทศ

ณ วันที่ 31 ธันวาคม 2560
บริษัทมีร้านอาหารและร้านเบเกอรี่ที่ดำเนินการอยู่ภายในประเทศรวมทั้งสิ้น 494 สาขา
และแฟรนไชส์ 1 สาขา ถือเป็นช่องทางจัดจำหน่ายที่สำคัญและทำรายได้หลักของบริษัท
ซึ่งบริษัทได้วางตำแหน่งผลิตภัณฑ์และบริการของร้านแยกตามกลุ่มลูกค้าเป้าหมายโดยแต่ละร้านมีความโดดเด่นเฉพาะตัวที่แตกต่างกัน
ทั้งนี้เพื่อให้สามารถเข้าถึงและครอบคลุมกลุ่มลูกค้าเป้าหมายอย่างทั่วถึง อาทิ
ร้านอาหารและร้านเบเกอรี่ เอส แอนด์ พี มุ่งเน้นกลุ่มลูกค้าในวงกว้าง (Mass
Customization) ในขณะที่ร้านอาหารแบรนด์อื่นมุ่งเน้นกลุ่มลูกค้าที่มีลักษณะเฉพาะเจาะจง
(Specialty Restaurant)
โดยสรุปรายละเอียดของร้านอาหารและเบเกอรี่ในประเทศของบริษัทได้ดังตาราง

นอกจากนี้บริษัทยังดำเนินธุรกิจให้บริการจัดส่งอาหาร (Delivery 1344)
บริการจัดเลี้ยงนอกสถานที่ (S&P Catering) และขายส่งอาหารและเบเกอรี่สำเร็จรูปอีกด้วย

+-------------------------+------------------+-----------+------------+
| ร้านอา                   | จำนวนสาขา        |           |            |
| หารและเบเกอรี่ภายในประเทศ |                  |           |            |
+-------------------------+------------------+-----------+------------+
|                         | กรุงเทพมหานคร     | ต่างจังหวัด  | รวม        |
+-------------------------+------------------+-----------+------------+
|   S&P Bakery Shop       | 108              | 217       | 325        |
+-------------------------+------------------+-----------+------------+
|   S&P Restaurant &      | 70               | 71        | 141        |
|   Bakery                |                  |           |            |
+-------------------------+------------------+-----------+------------+
|   BlueCup (standalone)  | 2                | 1         | 3          |
+-------------------------+------------------+-----------+------------+
|   Go Go Box             | 1                | -         | 1          |
+-------------------------+------------------+-----------+------------+
|   Grand Seaside         | -                | 1         | 1          |
+-------------------------+------------------+-----------+------------+
|   Vanilla               | 5                | -         | 5          |
+-------------------------+------------------+-----------+------------+
|   Patio                 | 1                | -         | 1          |
+-------------------------+------------------+-----------+------------+
|   Patara                | 1                | -         | 1          |
+-------------------------+------------------+-----------+------------+
|   Maisen                | 8                | 2         | 10         |
+-------------------------+------------------+-----------+------------+
|   Umenohana             | 1                | 1         | 2          |
+-------------------------+------------------+-----------+------------+
|   SNP                   | 2                | 1         | 3          |
+-------------------------+------------------+-----------+------------+
| S&P Franchise           | 1                | -         | 1          |
+-------------------------+------------------+-----------+------------+
| Nai Harng               | 1                | -         | 1          |
+-------------------------+------------------+-----------+------------+
| รวม                     | 201              | 294       | 495        |
+-------------------------+------------------+-----------+------------+

หมายเหตุ : บริษัทมีเคาน์เตอร์กาแฟ “BlueCup” อยู่ในร้านอาหารและเบเกอรี่ S&P
รวมทั้งจุดสแตนด์อะโลนจำนวน 240แห่ง

1.4.2 กลุ่มธุรกิจที่ดำเนินการโดยบริษัท เอส แอนด์ พี ซินดิเคท จำกัด (มหาชน)

 (1) S&P Restaurant & Bakery

ร้านอาหารที่ให้การบริการเต็มรูปแบบด้วยอาหารไทยและนานาชาติหลากหลาย เครื่องดื่ม
และของหวานที่มีให้เลือกมากมาย อาทิ เครื่องดื่ม BlueCup ผลิตภัณฑ์เบเกอรี่ ไอศกรีม
รวมถึงสินค้าพร้อมรับประทานมากมาย ใส่ใจในทุกรายละเอียด คุณภาพ ความสดใหม่ ความสะอาด
ความปลอดภัยตลอดจนการเลือกคัดสรรวัตถุดิบอย่างมีคุณภาพ สร้างสรรค์เมนูจากเชฟมืออาชีพ
โดยให้บริการลูกค้าหลากหลายกลุ่มตั้งแต่วัยรุ่น คนทำงาน และครอบครัว
มีบริการหลากหลายให้เลือกทั้งการรับประทานที่ร้าน (Eat in) การซื้อกลับบ้าน (Take away)
และบริการจัดส่งให้ที่บ้าน (Delivery)
นอกจากนี้ยังเป็นร้านอาหารที่ผู้บริโภคสามารถเลือกซื้ออาหารสำเร็จรูปแช่แข็ง คุกกี้ที่หลากหลาย
และขนมไทย ซึ่งถือเป็นทางเลือกง่าย ๆ ที่อร่อยสำหรับทุก ๆ คนตลอดวัน

 (2) S&P Bakery & Coffee

ร้านเบเกอรี่ที่เลือกทำเลเข้าหาลูกค้าในกลุ่มต่าง ๆ ในแหล่งชุมชนทั่วไป เช่น ซูเปอร์มาร์เก็ต
ห้างสรรพสินค้า อาคารสำนักงาน เพื่อความสะดวกในการซื้อผลิตภัณฑ์เครื่องดื่ม กาแฟ BlueCup
เบเกอรี่ เค้กคุกกี้ แซนวิชและขนมปัง พร้อมทั้งอาหารสำเร็จรูปอื่น ๆ โดยเน้นทำเลในกรุงเทพฯ
ปริมณฑล ให้ครอบคลุมพื้นที่สำคัญ ๆ ในแต่ละภาคของประเทศ

 (3) ร้าน BlueCup Coffee

ร้าน BlueCup Coffee เป็นจุดจำหน่ายกาแฟสดคุณภาพในร้านเอสแอนด์พี
เริ่มต้นขึ้นเป็นครั้งแรกเมื่อวันที่ 21 มกราคม 2545 ที่ ร.พ. ศิริราช
ซึ่งในขณะนั้นเป็นช่วงที่ตลาดกาแฟสดกำลังเริ่มพัฒนาในประเทศไทย
เมื่อหันกลับมาเห็นถึงความพร้อมของบริษัท ศักยภาพและทรัพยากรที่ต้องการให้ร้านเอสแอนด์พี
มีกาแฟสดคุณภาพไว้คอยให้บริการจึงถือเป็นจุดกำเนิดของชื่อ BlueCup Coffee
โดยมีเป้าหมายในการดำเนินธุรกิจคือ เป็นร้านกาแฟชั้นนำที่อยู่ในใจของผู้บริโภคคนไทย
มีกาแฟสดคุณภาพ อาหาร และเบเกอรี่อร่อย ในบรรยากาศแบบสบายๆ
และบริษัทมีแผนที่จะขยายร้านกาแฟ BlueCup เพื่อให้ถึงกลุ่มเป้าหมายทั้งประเทศ
ทั้งนี้นอกจากจุดขายในร้านเอสแอนด์พีแล้ว ยังมีการริเริ่มเปิดร้านกาแฟ BlueCup ที่เป็นแบบ
‘standalone store’ ให้บริการอีกด้วย โดยขณะนี้มีอยู่ 2 สาขาคือ สาขาห้างเซ็นทรัลเวิร์ล
และสาขาสนามบินสุวรรณภูมิ

 (4) บริการจัดส่งอาหาร: S&P Delivery 1344

เอส แอนด์ พี Delivery เพียงแค่กดเบอร์โทร 1344 หรือสั่งจาก website
http://www.1344delivery.com หรือจาก Mobile Application “S&P Delivery”
บริการจัดส่งอาหาร เครื่องดื่ม เค้ก เบเกอรี่ที่หลากหลาย และผลิตภัณฑ์อาหารพร้อมรับประทาน
ก็จะถูกจัดส่งถึงบ้าน เพื่อตอบสนองความต้องการทุกไลฟ์สไตล์ด้วยความสะดวกและความรวดเร็ว
รวมถึงการบริการปิ่นโตที่จัดส่งอาหารถึงบ้านในแต่ละมื้อทุกวัน โดยเน้นให้ความสำคัญเรื่องคุณภาพ
ความสะอาด รสชาติ
ความสดใหม่และความรวดเร็วในการบริการถึงบ้านหรือสถานที่ทำงานของลูกค้าทุกวัน

 (5) บริการจัดเลี้ยงนอกสถานที่: S&P Catering

บริการจัดเลี้ยงสำหรับทุกโอกาสสำคัญด้วยเมนูหลากหลาย ใส่ใจทุกรายละเอียด สามารถนำ
เสนอรูปแบบการจัดเลี้ยงครบวงจร ทั้งอาหารไทย จีน ฝรั่ง ของทุก ๆ แบรนด์

 (6) ธุรกิจขายส่งอาหารและเบเกอรี่สำเร็จรูป

เพื่ออำนวยความสะดวกให้ลูกค้าได้เข้าถึงสินค้าของบริษัทในช่องทางอื่น ๆ
นอกเหนือจากหน้าร้านอาหารและร้านเบเกอรี่ในเครือเอส แอนด์ พี
ทางบริษัทจึงได้จัดตั้งหน่วยงานด้านการขายและการตลาด (Trading Business)
เพื่อดูแลช่องทางนี้เป็นการเฉพาะ โดยมีทั้งการผลิตสินค้าภายใต้แบรนด์เอส แอนด์ พี เช่น
ไส้กรอกแบรนด์ S&P Premo ขนมคุกกี้และกลุ่มขนมขบเคี้ยวแบรนด์ S&P Delio
อาหารแช่แข็งแบรนด์ S&P Quick Meal วุ้นคาราจีแนนแบรนด์ S&P Jelio และ
ขนมไหว้พระจันทร์แบรนด์มังกรทอง เป็นต้น ซึ่งจัดจำหน่ายผ่านช่องทางโมเดิร์นเทรดภายในประเทศ
ทั้งไฮเปอร์มาร์เก็ต ดีพาร์ทเมนต์สโตว์ ซุปเปอร์มาเก็ต และร้านสะดวกซื้อ
อีกทั้งยังมีการนำเสนอบริการรับจ้างผลิตตามความต้องการของลูกค้า (OEM) ให้กับลูกค้า Food
Chain ต่าง ๆ และยังมีการส่งออกไปจำหน่ายยังตลาดต่างประเทศ (Exporting) อีกด้วย

 (7) ร้านอาหาร Vanilla Group 

Vanilla Group เป็นกลุ่มร้านอาหารที่ออกแบบมาเพื่อเข้าถึงลูกค้ากลุ่มวัยรุ่นและวัยทำงานที่ทันสมัย
มีรสนิยมและความเป็นตัวของตัวเองร้านอาหารใน Vanilla Group จะนำเสนออาหารที่มีคุณภาพ
ในบรรยากาศที่มีเอกลักษณ์ของตัวเอง

ร้าน Vanilla Brasserie: Cafe/patisserie Salon de the Creperie/ Chocolatier/ Confiserieมีแรงบันดาลใจจากรูปแบบของ French Café นำมาประยุกต์เพื่อให้เข้ากับ Lifestyle ที่ทันสมัยของกลุ่มลูกค้าของสถานที่ตั้ง (สยามพารากอน ช็อปปิ้งมอลล์) นำเสนอความพิถีพิถันของการสร้างสรรค์เมนู อาทิ พาสต้า สลัด-แซนวิช และขนมหวานสไตล์ฝรั่งเศส พร้อมทั้งสินค้าที่ระลึก

ร้าน Vanilla Café: Japanese Style Café

ร้านอาหารสไตล์อิตาเลียน-ญี่ปุ่นบรรยากาศการตกแต่ง Retro สไตล์ญี่ปุ่นที่เน้นความเรียบง่ายให้แต่ละมุมในร้านมีความเป็นส่วนตัว จูงใจด้วยการคิดค้นเค้กและขนมญี่ปุ่นที่หลากหลายเหมือนมารับประทานอาหารที่บ้านเพื่อน ทางเลือกใหม่ที่ประสบความสำเร็จอย่างมากในการสร้างความพึงพอใจให้กลุ่มลูกค้าระดับบน 

-   ร้าน Vanilla Home Café: Quick Lunch & Street Food

  ร้านสไตล์วานิลลาภายใต้คอนเซปต์ “อาหารไทยพื้นบ้านทานง่าย”
  ใส่ใจคัดสรรวัตถุดิบที่สดใหม่มีคุณภาพและนำมาปรุงอย่างพิถีพิถันพร้อมนำเสนอเบเกอรี่ เครื่องดื่ม
  และขนมหวานที่ผสมผสานวัตถุแบบไทย

-   ร้าน Vanilla Bake Shop

  ร้านอบขนมแบบโฮมเมดคาเฟ่ ในบรรยากาศแบบ Industrial Look
  ออกแบบตกแต่งด้วยด้วยวัสดุที่เป็นเหล็ก ไม้ กระเบื้อง
  และมีการเปิดผิวของวัสดุตกแต่งให้เห็นความเป็นธรรมชาติ
  รูปแบบการจัดเสิร์ฟของเมนูร้านจะเน้นแบบ sharing
  นอกจากนี้ในร้านยังมีมุมสำหรับบริการอาหารแบบ chef’s table และ cooking workshop
  อีกด้วย

-   ร้าน Vanilla Cafeteria

  ร้านใหม่ล่าสุดของกลุ่มวานิลลา
  ตั้งอยู่ในห้างเอ็มควอเทียร์ซึ่งเป็นห้างสรรพสินค้าแห่งใหม่ล่าสุดของกรุงเทพฯ
  เหมาะเป็นร้านที่ใช้สำหรับการนัดพบปะสังสรรค์กับเพื่อนฝูง ครอบครัว หรือคนรัก
  มีการตกแต่งอย่างสวยงามด้วยสไตล์อาร์ทเดโค
  นำเสนอเมนูอาหารที่หลากหลายโดยคัดเลือกจากเมนูที่มีชื่อของวานิลลาทั้งอาหารจากหลัก พาสต้า
  และอาหารทานเล่น นอกจากนี้ยังให้บริการเครื่องดื่มกาแฟ ชา
  รวมทั้งเบเกอรี่ที่คัดสรรมาแล้วเป็นอย่างดี

 (8) Patio: Delicatessen

 ร้านอาหารนานาชาติ Delicatessen บริการลูกค้าเฉพาะกลุ่มที่ชื่นชอบอาหารนานาชาติในลักษณะ Home Style Cooking ในบรรยากาศเรียบง่าย และสบาย ๆ

 (9) Patara: Fine Thai Cuisine

 บริการอาหารไทยร่วมสมัย สำหรับงานเลี้ยงสังสรรค์เชิงธุรกิจ และโอกาสพิเศษต่าง ๆ รวมทั้งการจัดงานประชุมและงานพิธีมงคล ในบรรยากาศวัฒนธรรมไทยอันอบอุ่นสบายแต่มีระดับ และได้รับรางวัล Thailand Best Restaurant ติดต่อกัน 9 ปี

 (10) Grand Seaside: Seafood

ร้านอาหารทะเล และอาหารไทยร่วมสมัยในบรรยากาศสบายๆชายทะเลบริเวณปลายแหลมฟาน
อำเภอศรีราชา จังหวัดชลบุรี

(11) SNP/HQ และ SNP CAFE

ร้านอาหารสไตล์ทันสมัย ตกแต่งด้วยบรรยากาศโปร่งสบายในอารมณ์มู้ดแอนด์โทนสุดเท่
เน้นความโปร่งโล่งสบายเป็นหลัก ที่รวมความพิเศษแห่งรสชาติอาหาร ขนมอบ เค้กพรีเมี่ยม จาก
Cake Studio ที่ทันสมัย และเครื่องดื่มนานาชนิดที่มีเอกลักษณะเฉพาะตัวของร้าน SNP
ให้บริการสาขาแรก SNP/HQ ในเดือน ก.ค.2559 ที่อาคารอิตัลไทยทาวเวอร์ ถนนเพชรบุรีตัดใหม่
และสาขาที่สอง SNP CAFÉ ที่ FYI ถนนพระราม 4 เปิดดำเนินการในเดือนตุลาคม 2559
และได้เริ่มให้บริการสาขา 3 ในวันที่ 12 ธันวาคม 2560 ที่ห้างเมกะบางนา

(12) S&P Go Go Box

ร้านรูปแบบใหม่ที่เป็น Grab&Go Concept โดยเน้นการเจาะตลาดกลุ่มของรถไฟฟ้า BTS, MRT
และ Airport Link เนื่องด้วยพฤติกรรมผู้บริโภคที่ต้องการความสะดวกสบาย รวดเร็ว
และต้องการสินค้าที่อร่อยและมีคุณภาพ S&P GOGOBOX
จึงตอบโจทย์คนกลุ่มนี้ซึ่งส่วนใหญ่เป็นคนวัยทำงานอายุฉลี่ย 25-45 สินค้าก็จะมีทั้งอาหาร เบเกอรี่
และเครื่องดื่ม ซึ่งจะอยู่ในรูปแบบ package ของ Grab&Go
เพื่อความสะดวกของผู้ที่มาเลือกซื้อสินค้า โดยปัจจุบัน สาขาแรกตั้งอยู่ที่ Airport Rail link
Phayathai บริเวณทางเชื่อมต่อกับ BTS Phayathai

(13) นายห้าง

ร้านอาหารสตรีทฟู้ดระดับพรีเมี่ยมที่ตกแต่งร้านด้วยสไตล์เยาวราชในยุค พ.ศ.2500
ซึ่งทำให้ร้านมีเสน่ห์จากความเก่าผสมผสานกับความร่วมสมัยที่สอดแทรกกลิ่นอายของวัฒนธรรมจีนมาเป็นแรงบันดาลใจในการตกแต่ง
ซึ่งได้เปิดให้บริการเมื่อวันที่ 2 พฤศจิกายน 2560 ณ โครงการ ล้ง 1919
แหล่งท่องเที่ยวเชิงศิลปวัฒนธรรมไทย-จีนริมแม่น้ำเจ้าพระยา

1.4.3 กลุ่มธุรกิจที่ดำเนินการโดยบริษัทย่อย

(1) บริษัท เอส แอนด์ พี แอสเซท จำกัด

ทุนจดทะเบียนเรียกชำระแล้ว 1 ล้านบาท โดยบริษัท เอส แอนด์ พี ซินดิเคท จำกัด (มหาชน)
ถือหุ้นร้อยละ 99.93 ดำเนินธุรกิจในการพัฒนาอสังหาริมทรัพย์ แต่ขณะนี้หยุดดำเนินการแล้ว
โดยโอนอสังหาริมทรัพย์และสิทธิการเช่าอาคารในซอยสุขุมวิท 26 ให้กับบริษัท เอส แอนด์ พี
ซินดิเคท จำกัด (มหาชน) ดำเนินการต่อไป

(2) บริษัท เอส แอนด์ พี อินเตอร์เนชั่นแนล ฟู้ดส์ จำกัด

ทุนจดทะเบียนเรียกชำระแล้ว 10 ล้านบาท จัดตั้งบริษัทขึ้นเมื่อวันที่ 27 กรกฎาคม 2555 โดยบริษัท
เอส แอนด์ พี ซินดิเคท จำกัด (มหาชน) ถือหุ้นร้อยละ 99.99
ดำเนินธุรกิจร้านอาหารในประเทศไทย ปัจจุบันมีร้านอาหารญี่ปุ่นแบบแฟรนไชส์ ภายใต้ตรา MAISEN
ณ ต้นปี 2560 มี 10 สาขา

-   Maisen

  ทงคัตสึไมเซน คือ ร้านอาหารประเภททงคัตสึ หรือ หมูชุบแป้งทอด ที่มีประวัติอันยาวนานมาตั้งแต่
  ปี ค.ศ. 1965 และได้รับความนิยมจากคนญี่ปุ่นทั่วประเทศ โดยได้รับการขนานนามว่าเป็น
  “ทงคัตสึที่อร่อย..นุ่ม จนใช้ตะเกียบตัดได้” ในปี 2554 ทงคัตสึไมเซนได้ฉลองการเข้าสู่ปีที่ 48
  ด้วยการร่วมมือทางธุรกิจกับ S&P เปิดร้านทงคัตสึไมเซนร้านแรกในประเทศไทย ที่ชั้น B
  สีลมคอมเพล็กซ์ เพื่อให้คนไทยได้ลิ้มลองทงคัตสึที่ปรุงด้วยกรรมวิธีที่พิถีพิถัน
  ชุบเกล็ดขนมปังกรอบเบา ราวกับกลีบดอกไม้ที่ผลิบาน และซอสสูตรเฉพาะทงคัตสึ
  จนได้ทงคัตสึในฝันที่อร่อยนุ่ม ไม่เหมือนใคร

(3) บริษัท อุเมะโนะฮานะ เอส แอนด์ พี จำกัด

ทุนจดทะเบียนเรียกชำระแล้ว 25 ล้านบาท จัดตั้งบริษัทขึ้นเมื่อวันที่ 26 มิถุนายน 2556 โดยบริษัท
เอส แอนด์ พี ซินดิเคท จำกัด (มหาชน) ถือหุ้นร้อยละ 60 และ Umenohana Co.,Ltd
ถือหุ้นร้อยละ 40 ดำเนินธุรกิจภัตตาคารอาหารญี่ปุ่นและจำหน่ายผลิตภัณฑ์อาหารภายใต้แบรนด์
Umenohana 0ในประเทศไทย ณ ต้นปี 2560 มี 1 สาขา

-   Umenohana

  ร้านอาหารอุเมะโนะฮานะ (Umenohana) เป็นร้านอาหารญี่ปุ่นที่มีแนวคิดหลักสามประการได้แก่
  (1) การเป็นร้านอาหารญี่ปุ่นแบบไคเซกิดั้งเดิม
  ที่ถือว่าการรับประทานอาหารไม่ใช่เป็นเพียงแค่การดับความหิวกระหาย
  แต่เป็นสิ่งที่ช่วยเติมเต็มคุณค่าทางจิตใจ (2) การนำเสนอความอร่อยที่เหนือความคาดหมาย
  เพราะเน้นให้อาหารทุกจานที่บริการให้แก่ลูกค้าจะเป็นอาหารจานพิเศษสุดเสมอ
  โดยเฉพาะอย่างยิ่งเมนูที่เป็นเอกลักษณ์คือ เมนูปู และเมนูเต้าหู้หลากหลายรายการ และ (3)
  การมอบความประทับใจที่ไม่มีวันลืม ด้วยบริการจากพนักงานที่ได้รับการฝึกฝนมาอย่างเข้มงวด
  และต่อเนื่องเป็นเวลานาน เพื่อมุ่งมั่นในการให้ บริการด้วยหัวใจอย่างเต็มที่ในทุกๆวัน

-   Umeno Café

  ร้านคาแฟ่ลูกครึ่งญี่ปุ่น-ตะวันตก ที่เพิ่งเปิดให้บริการในวันที่ 12 ธันวาคม 2560 ตกแต่งสไตล์
  Zen-Modern โดยใช้เฟอร์นิเจอร์ไม้เป็นหลักแสดงถึงเอกลักษณ์ของประเทศญี่ปุ่น
  ตัดด้วยการตกแต่งของเฟอร์นิเจอร์สีขาวและโซฟาสีเขียวที่ให้ความรู้สึกสบาย
  ผ่อนคลายกับบรรยากาศที่เป็นกันเอง

  โดยได้รับแรงบันดาลใจด้านอาหารและการบริการจาก ร้านอุเมะโนฮานะ (Umenohana)
  ร้านอาหารที่เชี่ยวชาญเรื่องการเสิร์ฟอาหารสไตล์ไคเซกิ
  และนำเมนูซิกเนอร์เจอร์ของร้านอุเมะโนะฮานะรสชาติและหน้าตาอาหารเสริฟสไตล์ตะวันตก
  แต่ยังคงเอกลักษณ์ด้วยวัตถุดิบหลักที่นำเข้าจากประเทศญี่ปุ่น
  เพื่อให้ดูโมเดิร์นและเข้ากลุ่มลูกค้าคนไทยมากขึ้น
  การใส่ใจการคัดสรรวัตถุดิบหลักในทุกรายละเอียดส่งตรงจากประเทศญี่ปุ่น
  ดังนั้นอาหารจากอุเมะโน คาเฟ่ทุกจาน ไม่ได้มีเพียงรสชาติที่อร่อย แต่เน้นสุขภาพที่ดีด้วย

1.4.4 กลุ่มธุรกิจที่ดำเนินการโดยบริษัทร่วม 

(1) บริษัท ฟู้ดเฮ้าส์ เคเทอร์ริ่ง เซอร์วิสเซส จำกัด

ทุนจดทะเบียนและเรียกชำระแล้ว 10 ล้านบาท โดยบริษัท เอส แอนด์ พี ซินดิเคท จำกัด
(มหาชน) ถือหุ้นร้อยละ 49.97 ดำเนินธุรกิจให้บริการด้านโภชนาการที่หลากหลายในลักษณะแคนทีน
หรือรับจ้างเหมาการทำอาหารให้กับกลุ่มสถาบันต่างๆ เช่น โรงพยาบาล โรงงานอุตสาหกรรม
และสถานศึกษาต่างๆ โดยเป็นการร่วมทุนกับบริษัทพรอพเพอร์ตี้ แคร์ เซอร์วิสเซส (ประเทศไทย)
จำกัด ในเครือบริษัทโอซีเอส ประเทศอังกฤษ ภายใต้แบรนด์ “ฟู้ดเฮ้าส์” (Foodhouse)

(2) บริษัท เอ็มเอสซี ไทย คูซีน จำกัด

ทุนจดทะเบียน 50 ล้านบาท โดยบริษัท เอส แอนด์ พี ซินดิเคท จำกัด (มหาชน) ถือหุ้นร้อยละ 40
ร่วมกับบริษัทไมเนอร์ ฟู้ด กรุ๊ป จำกัด(มหาชน) และบริษัทวิสดอม ลิงค์ จำกัด
ดำเนินธุรกิจโรงเรียนการอาหารไทย เอ็ม เอส ซี

-   M.S.C. Thai Culinary School

  โรงเรียนสอนทำอาหารไทย เอ็ม เอส ซี
  มีแนวคิดหลักในเรื่องการพัฒนาบุคลากรในการประกอบอาหาร
  หรือเชฟให้มีมาตรฐานเป็นที่ยอมรับโดยจัดทำหลักสูตรเชฟอาหารไทยมืออาชีพ
  เพื่อผลิตเชฟป้อนเข้าสู่ธุรกิจบริการอาหาร ทั้งในส่วนของร้านอาหาร ภัตตาคาร
  และโรงแรมทั้งในและต่างประเทศ

1.5 กลุ่มธุรกิจต่างประเทศ

กลุ่ม เอส แอนด์ พี
เป็นตัวอย่างหนึ่งของการทำธุรกิจร้านอาหารที่ประสบความสำเร็จทั้งตลาดในประเทศ
และต่างประเทศ และบริษัทถือได้ว่าเป็นหนึ่งของตัวแทนทูตวัฒนธรรมไทยด้านอาหารในต่างแดน
โดยมีการขยายสาขาในต่างประเทศ
ในลักษณะลงทุนทางตรงและการร่วมทุนกับนักลงทุนท้องถิ่นในต่างประเทศ ณ วันที่ 31 ธันวาคม
2560 บริษัทมีร้านอาหารในต่างประเทศ รวม 25 สาขา ใน 6 ประเทศ ดังนี้

+--------------+------+---------+------+------+-----+------+-------+
| ร้านอาหาร     | อ    | สวิสเ    | ออส  | สิง   | จีน  | ก    | รวม   |
|              | ังกฤษ | ซอร์แลนด์ | เตรีย | คโปร์ |     | ัมพูชา |       |
| ในต่างประเทศ  |      |         |      |      |     |      |       |
+--------------+------+---------+------+------+-----+------+-------+
| Patara       | 6    | 1       | 1    | 1    | 1   | -    | 10    |
+--------------+------+---------+------+------+-----+------+-------+
| SUDA         | 1    | -       | -    | -    | -   | -    | 1     |
+--------------+------+---------+------+------+-----+------+-------+
| Siam Kitchen | -    | -       | -    | 3    | -   | -    | 3     |
+--------------+------+---------+------+------+-----+------+-------+
| Bangkok Jam  | -    | -       | -    | 7    | -   | -    | 7     |
+--------------+------+---------+------+------+-----+------+-------+
| Vanilla      |      |         |      |      | 2   |      | 2     |
+--------------+------+---------+------+------+-----+------+-------+
| S&P          | -    | -       | -    | -    | -   | 2    | 2     |
+--------------+------+---------+------+------+-----+------+-------+
| รวม          | 7    | 1       | 1    | 11   | 3   | 2    | 25    |
+--------------+------+---------+------+------+-----+------+-------+

(1) บริษัท เอส แอนด์ พี โกลเบิล จำกัด

ทุนจดทะเบียนเรียกชำระแล้ว 50 ล้านบาท โดยบริษัท เอส แอนด์ พี ซินดิเคท จำกัด (มหาชน)
ถือหุ้นร้อยละ 80 ดำเนินธุรกิจร้านอาหารในต่างประเทศ ภายใต้ตราต่าง ๆ ดังนี้

-   Patara: Fine Thai Cuisine

  ร้านอาหารไทยให้บริการในบรรยากาศหรู อาหารไทยรสแท้แต่ก้าวทันยุคสมัยสไตล์ตะวันตก
  รวมทั้งสิ้น 10 สาขา โดยมี 6 สาขา ในประเทศอังกฤษ โดยสาขาล่าสุดที่เปิดเมื่อวันที่ 16
  มิถุนายน ปี 2560 คือ Patara สาขา Wimbledon ส่วนในประเทศ สวิสเซอร์แลนด์ ออสเตรีย
  สิงคโปร์ และจีน มีอยู่ประเทศละ 1 สาขา ซึ่ง ณ วันที่ 22 พฤศจิกายน ได้โอนร้าน Patara
  จำนวน 4 สาขาในประเทศอังกฤษให้อยู่ภายใต้การบริหารงานของบริษัท Patara Fine Thai
  Cuisine Limited (PFTC) ซึ่งเป็นบริษัทร่วมทุนกับกลุ่มบริษัทไมเนอร์ อินเตอร์เนชั่นแนล
  จำกัด (มหาชน) หรือ MINT

-   SUDA: Thai Cafe Restaurant

  ร้านอาหารไทยแบบสบายๆ เปิดบริการทั้งวัน
  นำเสนอความหลากหลายของอาหารไทยที่ถูกใจผู้บริโภครุ่นใหม่ของศตวรรษที่ 21

-   Siam Kitchen: Delicious Home-Styled Thai Cuisine

  ร้านอาหารไทยที่เป็นที่นิยมและยอมรับของคนสิงคโปร์ ร้าน Siam Kitchen ได้รับสัญลักษณ์
  Halal จึงเป็นร้านอาหารไทยที่สามารถเข้าถึงกลุ่มผู้บริโภคชาวมุสลิมในประเทศสิงคโปร์

-   Bangkok Jam (Singapore): Thai and Pan-Asian Cuisine

  อาหารไทยสมัยใหม่ ที่ได้อิทธิพลจากประเทศในภูมิภาคเอเชีย
  เป็นร้านสำหรับหนุ่มสาววัยทำงานที่ต้องการความทันสมัย ทันใจทุกความต้องการ

-   VANILLA Restaurant

  ร้านล่าสุดที่เปิดตัวในต่างประเทศภายใต้ตรา VANILLA เป็นครั้งแรกที่เมืองเซี่ยงไฮ้ ประเทศจีน
  โดยมีแนวการตกแต่งสวยงามสไตล์อาร์ทเดโค นำเสนอเมนูอาหารหลากหลาย
  โดยคัดเลือกจากเมนูที่มีชื่อเสียงของวานิลลา เพื่อจับกลุ่มลูกค้าที่มีไลฟ์สไตล์ทันสมัย
  โดยในปัจจุบันมี 2 สาขา

(2) บริษัท เอส แอนด์ พี อินเตอร์เนชันแนลฟู้ดส์ (กัมพูชา) จำกัด

ทุนจดทะเบียนเรียกชำระแล้ว 1,830 ล้านเรียล (ประมาณ 15 ล้านบาท) จัดตั้งบริษัทขึ้นเมื่อวันที่
30 เมษายน 2557 โดยบริษัทถือหุ้นร้อยละ 99.96 ดำเนินธุรกิจร้านอาหารในประเทศกัมพูชา
ปัจจุบันมีร้านอาหาร เอส แอนด์ พี อยู่ 2 สาขา คือ ที่สาขาห้างอิออน มอลล์ , สาขาสมเด็จ ปาน
อเวนิว ในกรุงพนมเปญ

โครงสร้างการถือหุ้นของกลุ่มบริษัท

บริษัทย่อยและบริษัทในเครือ

+------------------------+-----------------------+---+------+---+------+------+---+
|                        |                       |   | จำน  |   |      | อัตรา |   |
|                        |                       |   | วนหุ้น |   |      |      |   |
|                        |                       |   | สามัญ |   |      |      |   |
|                        |                       |   | (หุ้น) |   |      |      |   |
+========================+=======================+===+======+===+======+======+===+
| ชื่อ / ที่ตั้ง               | ธุรกิจหลัก               |   | จ    | จ |      | การ  |   |
|                        |                       |   | ำนวน | ำ |      | ถือหุ้น |   |
|                        |                       |   |      | น |      |      |   |
|                        |                       |   |      | ว |      |      |   |
|                        |                       |   |      | น |      |      |   |
|                        |                       |   |      | ห |      |      |   |
|                        |                       |   |      | ุ้น |      |      |   |
+------------------------+-----------------------+---+------+---+------+------+---+
|                        |                       |   | ห    | ท |      | (ร้อ  |   |
|                        |                       |   | ุ้นรวม | ี่ถ |      | ยละ) |   |
|                        |                       |   |      | ือ |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี ซินดิเคท | ประกอบก               |   |      |   |      |      |   |
| จำกัด (มหาชน)           | ิจการร้านอาหารและเบเกอรี่ |   |      |   |      |      |   |
+------------------------+-----------------------+---+------+---+------+------+---+
| เลขที่ 2034/100-107 ชั้น   | ผู้ผลิตเค้ก ขนมปัง ขนมไทย  |   |      |   |      |      |   |
| 23 - 24                | ผลิตภัณฑ์                |   |      |   |      |      |   |
+------------------------+-----------------------+---+------+---+------+------+---+
| ถนนเพชรบุรีตัดใหม่         | อาหารและเบเกอรี่        |   |      |   |      |      |   |
| แขวงบางกะปิ             | อาหารสำเร็จรูปแช่แข็ง     |   |      |   |      |      |   |
+------------------------+-----------------------+---+------+---+------+------+---+
| เขตห้วยขวาง กรุงเทพฯ     | บริการส่งอาหารถึงบ้าน     |   |      |   |      |      |   |
|                        | บริการจัดเลี้ยง           |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       | นอกสถานที่              |   |      |   |      |      |   |
| 2785-4000              | บริหารและลงทุนเปิดร้าน    |   |      |   |      |      |   |
+------------------------+-----------------------+---+------+---+------+------+---+
| โทรสาร : +66 (0)       | อาหารไทยในต่างประเทศ   |   |      |   |      |      |   |
| 2785-4040              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี        | ประกอบกิจการร          |   | 1    | 1 |      | 100% |   |
| ดีเวลลอปเมนท์ โฮลดิ้ง พีทีอี  | ้านอาหารไทยในประเทศและ |   |      |   |      |      |   |
+------------------------+-----------------------+---+------+---+------+------+---+
| จำกัด                   | ต่างประเทศ /           |   |      |   |      |      |   |
|                        | ปร                    |   |      |   |      |      |   |
|                        | ะกอบกิจการถือหุ้นในบริษัทอื่น |   |      |   |      |      |   |
+------------------------+-----------------------+---+------+---+------+------+---+
| 80 Robinson Road #     |                       |   |      |   |      |      |   |
| 02-00                  |                       |   |      |   |      |      |   |
+------------------------+-----------------------+---+------+---+------+------+---+
| Singapore(068898)      |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : -             |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี        | ประกอบกิจการร          |   | 2    | 1 |      | 99   |   |
| ดีเวลลอปเมนท์ โฮลดิ้ง จำกัด | ้านอาหารไทยในต่างประเทศ |   | ,000 | , |      | .99% |   |
|                        | และ                   |   | ,000 | 9 |      |      |   |
|                        |                       |   |      | 9 |      |      |   |
|                        |                       |   |      | 9 |      |      |   |
|                        |                       |   |      | , |      |      |   |
|                        |                       |   |      | 9 |      |      |   |
|                        |                       |   |      | 9 |      |      |   |
|                        |                       |   |      | 7 |      |      |   |
+------------------------+-----------------------+---+------+---+------+------+---+
| เลขที่ 2034/100 ชั้น 23    | ประกอบกิจการให้บร       |   |      |   |      |      |   |
| อาคารอิตัลไทย ทาวเวอร์    | ิการสนับสนุนวิสาหกิจในเครือ |   |      |   |      |      |   |
+------------------------+-----------------------+---+------+---+------+------+---+
| ถนนเพชรบุรีตัดใหม่         | หรือสาขา               |   |      |   |      |      |   |
| แขวงบางกะปิ             | ไม่ว่าจะตั้งอยู่ใน          |   |      |   |      |      |   |
|                        | ประเทศไทยหรือต่างประเทศ |   |      |   |      |      |   |
+------------------------+-----------------------+---+------+---+------+------+---+
| เขตห้วยขวาง กรุงเทพฯ     |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2785-4000              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร: -              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี        | ดำเนินกิจการร้านอาหารญี่ปุ่น |   | 500  | 4 |      | 99   |   |
| อินเตอร์เนชั่นแนล ฟู้ดส์ จำกัด | ภายใต้ชื่อ "MAISEN”      |   | ,000 | 9 |      | .99% |   |
|                        |                       |   |      | 9 |      |      |   |
|                        |                       |   |      | , |      |      |   |
|                        |                       |   |      | 9 |      |      |   |
|                        |                       |   |      | 7 |      |      |   |
|                        |                       |   |      | 0 |      |      |   |
+------------------------+-----------------------+---+------+---+------+------+---+
| เลขที่ 2034/100 ชั้น 23    |                       |   |      |   |      |      |   |
| อาคารอิตัลไทย ทาวเวอร์    |                       |   |      |   |      |      |   |
+------------------------+-----------------------+---+------+---+------+------+---+
| ถนนเพชรบุรีตัดใหม่         |                       |   |      |   |      |      |   |
| แขวงบางกะปิ             |                       |   |      |   |      |      |   |
+------------------------+-----------------------+---+------+---+------+------+---+
| เขตห้วยขวาง กรุงเทพฯ     |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2785-4000              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : +66 (0)       |                       |   |      |   |      |      |   |
| 2785-4506              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี        | ดำเนินกิจการร้านอาหาร    |   | 45   | 4 |      | 99   |   |
| อินเตอร์เนชั่นแนล ฟู้ดส์      | ภายใต้ชื่อ “S&P          |   | ,750 | 5 |      | .96% |   |
|                        |                       |   |      | , |      |      |   |
|                        |                       |   |      | 7 |      |      |   |
|                        |                       |   |      | 3 |      |      |   |
|                        |                       |   |      | 0 |      |      |   |
+------------------------+-----------------------+---+------+---+------+------+---+
| (กัมพูชา) จำกัด           | Restaurant” และ       |   |      |   |      |      |   |
|                        | “BlueCup”             |   |      |   |      |      |   |
|                        | ในประเทศกัมพูชา         |   |      |   |      |      |   |
+------------------------+-----------------------+---+------+---+------+------+---+
| Level 6^(th), Phnom    |                       |   |      |   |      |      |   |
| Penh Tower,            |                       |   |      |   |      |      |   |
+------------------------+-----------------------+---+------+---+------+------+---+
| No. 445, Preah         |                       |   |      |   |      |      |   |
| Monivong Boulevard,    |                       |   |      |   |      |      |   |
+------------------------+-----------------------+---+------+---+------+------+---+
| Sangkat Beoung Prolit, |                       |   |      |   |      |      |   |
| Khan7 Makara,          |                       |   |      |   |      |      |   |
+------------------------+-----------------------+---+------+---+------+------+---+
| Phnom Penh, Cambodia   |                       |   |      |   |      |      |   |
+------------------------+-----------------------+---+------+---+------+------+---+
| Tell : +855 23 901 415 |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี เทรนนิ่ง | ประกอบก               |   | 10   | 9 |      | 99   |   |
| จำกัด                   | ิจการสถานฝึกอบรมเพื่อพัฒนา |   | ,000 | , |      | .93% |   |
|                        |                       |   |      | 9 |      |      |   |
|                        |                       |   |      | 9 |      |      |   |
|                        |                       |   |      | 3 |      |      |   |
+------------------------+-----------------------+---+------+---+------+------+---+
| เลขที่ 1/2 ซอยอรรถกระวี 1 | ฝีมือแร                 |   |      |   |      |      |   |
| ถนนสุขุมวิท 26            | งงานให้กับพนักงานของบริษัท |   |      |   |      |      |   |
|                        | เอส แอนด์ พี            |   |      |   |      |      |   |
+------------------------+-----------------------+---+------+---+------+------+---+
| แขวงคลองตัน เขตคลองเตย  | ซินดิเคท จำกัด (มหาชน)   |   |      |   |      |      |   |
| กรุงเทพฯ                | และบริษัทในเครือ         |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2664-6260              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี แอสเซท | ดำเนินกิจกรร            |   | 10   | 9 |      | 99   |   |
| จำกัด                   | มในการพัฒนาอสังหาริมทรัพย์ |   | ,000 | , |      | .93% |   |
|                        | เพื่อให้ร้านอาหารเช่า      |   |      | 9 |      |      |   |
| เลขที่ 1/2 ซอยอรรถกระวี 1 | ปัจจุบัน หยุดดำเนินการ     |   |      | 9 |      |      |   |
| ถนนสุขุมวิท 26            |                       |   |      | 3 |      |      |   |
+------------------------+-----------------------+---+------+---+------+------+---+
| แขวงคลองตัน เขตคลองเตย  |                       |   |      |   |      |      |   |
| กรุงเทพฯ                |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2185-1313              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : +66 (0)       | ประกอบกิจการร          |   | 500  | 4 |      | 80   |   |
| 2185-1290              | ้านอาหารไทยในต่างประเทศ |   | ,000 | 0 |      | .00% |   |
|                        |                       |   |      | 0 |      |      |   |
| บริษัท เอส แอนด์ พี โกลเบิล | โดยมีบริษัทในเครือ 6 บริษัท |   |      | , |      |      |   |
| จำกัด                   |                       |   |      | 0 |      |      |   |
|                        |                       |   |      | 0 |      |      |   |
| เลขที่ 2034/100 ชั้น 23    |                       |   |      | 0 |      |      |   |
| อาคารอิตัลไทย ทาวเวอร์    |                       |   |      |   |      |      |   |
|                        |                       |   |      |   |      |      |   |
| ถนนเพชรบุรีตัดใหม่         |                       |   |      |   |      |      |   |
| แขวงบางกะปิ             |                       |   |      |   |      |      |   |
|                        |                       |   |      |   |      |      |   |
| เขตห้วยขวาง กรุงเทพฯ     |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2785-4000              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : +66 (0)       |                       |   |      |   |      |      |   |
| 2785-4507              |                       |   |      |   |      |      |   |
+------------------------+-----------------------+---+------+---+------+------+---+
| บริษัท อุเมะโนะฮานะ เอส   | ดำเน                  |   | 250  | 1 |      | 59   |   |
| แอนด์ พี จำกัด            | ินกิจการภัตตาคารอาหารญี่ปุ่น |   | ,000 | 4 |      | .99% |   |
|                        | และ                   |   |      | 9 |      |      |   |
|                        |                       |   |      | , |      |      |   |
|                        |                       |   |      | 9 |      |      |   |
|                        |                       |   |      | 9 |      |      |   |
|                        |                       |   |      | 7 |      |      |   |
+------------------------+-----------------------+---+------+---+------+------+---+
| เลขที่ 2034/100 ชั้น 23    | ผลิตภัณฑ์อาหาร ภายใต้ชื่อ   |   |      |   |      |      |   |
| อาคารอิตัลไทย ทาวเวอร์    | “UMENOHANA”           |   |      |   |      |      |   |
+------------------------+-----------------------+---+------+---+------+------+---+
| ถนนเพชรบุรีตัดใหม่         |                       |   |      |   |      |      |   |
| แขวงบางกะปิ             |                       |   |      |   |      |      |   |
+------------------------+-----------------------+---+------+---+------+------+---+
| เขตห้วยขวาง กรุงเทพฯ     |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : +66 (0)       |                       |   |      |   |      |      |   |
| 2785-4000              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : +66 (0)       |                       |   |      |   |      |      |   |
| 2785-4506              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท ฟู้ดเฮ้าส์ เคเทอร์ริ่ง   | ให้บริกา                |   | 10   | 4 |      | 49   |   |
| เซอร์วิสเซส จำกัด         | รด้านโภชนาการที่หลากหลาย |   | ,000 | , |      | .97% |   |
|                        |                       |   |      | 9 |      |      |   |
| เลขที่ 234 ซอยสุขุมวิท 101  | ในลักษณะ               |   |      | 9 |      |      |   |
| (ปุณณวิถี)                | แคนทีนหรือรับทำอาหารให้กับ |   |      | 7 |      |      |   |
|                        |                       |   |      |   |      |      |   |
| ถ.สุขุมวิท แขวงบางจาก     | กลุ่มสถาบันต่าง ๆ เช่น     |   |      |   |      |      |   |
| เขตพระโขนง กรุงเทพฯ     | โรงพยาบาล             |   |      |   |      |      |   |
|                        |                       |   |      |   |      |      |   |
| โทรศัพท์ : +66 (0)       | โรงงานอุตสาหกรรม       |   |      |   |      |      |   |
| 2741-8800              | และสถานศึกษาต่าง ๆ      |   |      |   |      |      |   |
|                        |                       |   |      |   |      |      |   |
| โทรสาร : +66 (0)       |                       |   |      |   |      |      |   |
| 2741-8260              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอ็มเอสซี ไทย คูซีน   | ดำเนินก                |   | 800  | 3 |      | 40   |   |
| จำกัด                   | ิจการโรงเรียนสอนทำอาหาร |   | ,000 | 5 |      | .00% |   |
|                        | ภายใต้ชื่อ               |   |      | 0 |      |      |   |
| (เดิมชื่อบริษัท เดอะ ไทย    |                       |   |      | , |      |      |   |
| คูซีน จำกัด)              | “โรงเรียนการอาหารไทย   |   |      | 0 |      |      |   |
|                        | เอ็ม เอส ซี”            |   |      | 0 |      |      |   |
| เลขที่ 457-457/1-6       |                       |   |      | 0 |      |      |   |
| ซอยสุขุมวิท 55            |                       |   |      |   |      |      |   |
|                        |                       |   |      |   |      |      |   |
| แขวงคลองตันเหนือ เขตวัฒนา |                       |   |      |   |      |      |   |
| กรุงเทพฯ                |                       |   |      |   |      |      |   |
|                        |                       |   |      |   |      |      |   |
| โทรศัพท์ : +66 (0)       |                       |   |      |   |      |      |   |
| 2636-6901              |                       |   |      |   |      |      |   |
|                        |                       |   |      |   |      |      |   |
| โทรสาร : +66 (0)       |                       |   |      |   |      |      |   |
| 2636-7660              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส แอนด์ พี        | ป                     |   | 1    | 9 |      | 96   |   |
| เรสทัวรองท์ จำกัด *       | ระกอบกิจการร้านอาหารไทย |   | ,000 | 6 |      | .00% |   |
|                        | ภายใต้ชื่อ "ภัทรา"        |   | ,000 | 0 |      |      |   |
| Sutherland House, 1759 |                       |   |      | , |      |      |   |
| London Road,           | และภายใต้ชื่อ “สุดา”      |   |      | 0 |      |      |   |
|                        | ที่ประเทศอังกฤษ          |   |      | 0 |      |      |   |
| Leigh on Sea , Essex   |                       |   |      | 0 |      |      |   |
| SS9 2RZ , UK           |                       |   |      |   |      |      |   |
|                        |                       |   |      |   |      |      |   |
| โทรศัพท์ : +44(0) 20     |                       |   |      |   |      |      |   |
| 8874 6503              |                       |   |      |   |      |      |   |
|                        |                       |   |      |   |      |      |   |
| โทรสาร: -              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| ภัทรา (เจนีวา) เอสเอ *   | ประกอบกิจการร้านอาหาร   |   | 200  | 1 |      | 62   |   |
|                        | ภายใต้ชื่อ "ภัทรา"        |   |      | 2 |      | .00% |   |
|                        |                       |   |      | 4 |      |      |   |
+------------------------+-----------------------+---+------+---+------+------+---+
| No.94, Rue des         | ที่กรุงเจนีวา             |   |      |   |      |      |   |
| Eaux-Vives CH-1207,    | ประเทศสวิสเซอร์แลนด์     |   |      |   |      |      |   |
|                        |                       |   |      |   |      |      |   |
| Geneva Switzerland     |                       |   |      |   |      |      |   |
|                        |                       |   |      |   |      |      |   |
| โทรศัพท์ : (4122)        |                       |   |      |   |      |      |   |
| 735-0517               |                       |   |      |   |      |      |   |
|                        |                       |   |      |   |      |      |   |
| โทรสาร : (4122)        |                       |   |      |   |      |      |   |
| 735-0538               |                       |   |      |   |      |      |   |
+------------------------+-----------------------+---+------+---+------+------+---+
| ภัทรา ไฟน์ ไทย คูซีน (พีทีอี) | ประกอบกิจการร้านอาหาร   |   | 600  | 3 |      | 50   |   |
| จำกัด *                 | ภายใต้ชื่อ "ภัทรา"        |   | ,000 | 0 |      | .00% |   |
|                        |                       |   |      | 0 |      |      |   |
| จดทะเบียนเปลี่ยนชื่อมาจาก   | "ภัทรา" ประเทศสิงคโปร์   |   |      | , |      |      |   |
| บริษัท ธีม ฟูดส์ (พีทีอี)      |                       |   |      | 0 |      |      |   |
|                        |                       |   |      | 0 |      |      |   |
|                        |                       |   |      | 0 |      |      |   |
+------------------------+-----------------------+---+------+---+------+------+---+
| จำกัด                   |                       |   |      |   |      |      |   |
+------------------------+-----------------------+---+------+---+------+------+---+
| 211 Henderson Road     |                       |   |      |   |      |      |   |
| #05-03                 |                       |   |      |   |      |      |   |
|                        |                       |   |      |   |      |      |   |
| Singapore 159552       |                       |   |      |   |      |      |   |
|                        |                       |   |      |   |      |      |   |
| โทรศัพท์ : (65)          |                       |   |      |   |      |      |   |
| 6411-4990              |                       |   |      |   |      |      |   |
|                        |                       |   |      |   |      |      |   |
| โทรสาร : (65)          |                       |   |      |   |      |      |   |
| 6411-4991              |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอส เค เคเทอริ่ง    | ประกอบกิจการร้านอาหาร   |   | 300  | 1 |      | 50   |   |
| พีทีอี จำกัด *             | ภายใต้ชื่อ “สยามคิทเช่น"   |   | ,000 | 5 |      | .00% |   |
|                        | และ ชื่อ“บางกอกแจม”     |   |      | 0 |      |      |   |
| จดทะเบียนเปลี่ยนชื่อมาจาก   | ที่ประเทศสิงคโปร์         |   |      | , |      |      |   |
| บริษัท สยาม คิทเช่น คอสเวย์ |                       |   |      | 0 |      |      |   |
| พอท์ย พีทีอี จำกัด          |                       |   |      | 0 |      |      |   |
|                        |                       |   |      | 0 |      |      |   |
| 211 Henderson Road     |                       |   |      |   |      |      |   |
| #05-03                 |                       |   |      |   |      |      |   |
|                        |                       |   |      |   |      |      |   |
| Singapore 159552       |                       |   |      |   |      |      |   |
|                        |                       |   |      |   |      |      |   |
| โทรศัพท์ : (65)          |                       |   |      |   |      |      |   |
| 6411-4990              |                       |   |      |   |      |      |   |
|                        |                       |   |      |   |      |      |   |
| โทรสาร : (65)          |                       |   |      |   |      |      |   |
| 6411-4991              |                       |   |      |   |      |      |   |
+------------------------+-----------------------+---+------+---+------+------+---+
| บริษัท ภัทรา              | ประกอบกิจการร้านอาหาร   |   | 9    | 8 |      | 96   |   |
| อินเตอร์เนชั่นแนล          | ภายใต้ชื่อ "ภัทรา"        |   | ,000 | , |      | .11% |   |
| เรสทัวรองท์              |                       |   | ,000 | 6 |      |      |   |
|                        |                       |   |      | 5 |      |      |   |
|                        |                       |   |      | 0 |      |      |   |
|                        |                       |   |      | , |      |      |   |
|                        |                       |   |      | 0 |      |      |   |
|                        |                       |   |      | 0 |      |      |   |
|                        |                       |   |      | 0 |      |      |   |
+------------------------+-----------------------+---+------+---+------+------+---+
| แมนเนจเมนท์ (ปักกิ่ง) จำกัด | ที่กรุงปักกิ่ง ประเทศจีน     |   |      |   |      |      |   |
| *                      |                       |   |      |   |      |      |   |
+------------------------+-----------------------+---+------+---+------+------+---+
| 6^(th) Floor, Jinbao   |                       |   |      |   |      |      |   |
| Place, 88 Jinbao       |                       |   |      |   |      |      |   |
| Street,                |                       |   |      |   |      |      |   |
+------------------------+-----------------------+---+------+---+------+------+---+
| Dongcheng District,    |                       |   |      |   |      |      |   |
| Beijing, China         |                       |   |      |   |      |      |   |
+------------------------+-----------------------+---+------+---+------+------+---+
| โทรศัพท์ : (8610)        |                       |   |      |   |      |      |   |
| 852-21678              |                       |   |      |   |      |      |   |
+------------------------+-----------------------+---+------+---+------+------+---+
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท ภัทรา เรสทัวรองท์    | ประกอบกิจการร้านอาหาร   |   | 1    | 1 |      | 93   |   |
| เวียนนา จีเอ็มบีเอช **     | ภายใต้ชื่อ "ภัทรา"        |   | ,200 | , |      | .05% |   |
| Petersplatz 1 /        |                       |   | ,000 | 1 |      |      |   |
| Goldschmiedgass 9 /    | ที่กรุงเวียนนา            |   |      | 1 |      |      |   |
| Graben                 | ประเทศออสเตรีย         |   |      | 6 |      |      |   |
|                        |                       |   |      | , |      |      |   |
| 27-28/ Top-No.7 1010   |                       |   |      | 6 |      |      |   |
| Vienna, Austria        |                       |   |      | 0 |      |      |   |
|                        |                       |   |      | 0 |      |      |   |
| โทรศัพท์ : +43 199 719   |                       |   |      |   |      |      |   |
| 38                     |                       |   |      |   |      |      |   |
|                        |                       |   |      |   |      |      |   |
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เซียงไฮ้ ยั่วะชื่อ      | ประกอบกิจการร้านอาหาร   |   | 8    | 4 |      | 51   |   |
| เรสทัวรองท์ แมนเนจเม้นท์   | ภายใต้ชื่อ "Vanilla"     |   | ,000 | , |      | .00% |   |
|                        |                       |   | ,000 | 0 |      |      |   |
| จำกัด ***               | ที่เซียงไฮ้ ประเทศจีน      |   |      | 8 |      |      |   |
|                        |                       |   |      | 0 |      |      |   |
| Lot No. 4 F07-09,      |                       |   |      | , |      |      |   |
| 4^(th) Floor, Sky      |                       |   |      | 0 |      |      |   |
| Mall, No. 5001, Dushi  |                       |   |      | 0 |      |      |   |
| Road, Minhang,         |                       |   |      | 0 |      |      |   |
| Shanghai, China        |                       |   |      |   |      |      |   |
|                        |                       |   |      |   |      |      |   |
| โทรศัพท์: (8610)         |                       |   |      |   |      |      |   |
| 021-3468-7591          |                       |   |      |   |      |      |   |
|                        |                       |   |      |   |      |      |   |
| โทรสาร :               |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท บางกอกแจม เอสดีเอ็น | ประกอ                 |   | 470  | 4 |      | 99   |   |
| บีเอชดี****              | บกิจการร้านอาหารภายใต้ชื่อ |   | ,000 | 6 |      | .99% |   |
|                        | “บางกอก บีท บิสโทร”     |   |      | 9 |      |      |   |
| No.79A,Jalan SS        | ปัจจุบัน หยุดดำเนินกิจการ   |   |      | , |      |      |   |
| 21/37,Damansara        |                       |   |      | 9 |      |      |   |
|                        |                       |   |      | 9 |      |      |   |
| Utama, 47400 Petaling  |                       |   |      | 9 |      |      |   |
| Jaya, Selangor         |                       |   |      |   |      |      |   |
|                        |                       |   |      |   |      |      |   |
| Malaysia               |                       |   |      |   |      |      |   |
|                        |                       |   |      |   |      |      |   |
| โทรศัพท์ : -             |                       |   |      |   |      |      |   |
|                        |                       |   |      |   |      |      |   |
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
| บริษัท บางกอกแจม         | ประกอ                 |   | 5    | 5 |      | 100  |   |
| จำกัด****               | บกิจการร้านอาหารภายใต้ชื่อ |   | ,000 | , |      | .00% |   |
|                        | “บางกอกแจม”           |   | ,000 | 0 |      |      |   |
| No. 12, Lane 247,      | ที่ประเทศไต้หวัน ปัจจุบัน    |   |      | 0 |      |      |   |
| Section 1, Dunhua      | หยุดดำเนินกิจการ         |   |      | 0 |      |      |   |
| South Road, Da-an      |                       |   |      | , |      |      |   |
| District, Taipei City  |                       |   |      | 0 |      |      |   |
|                        |                       |   |      | 0 |      |      |   |
| โทรศัพท์ : -             |                       |   |      | 0 |      |      |   |
|                        |                       |   |      |   |      |      |   |
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท ภัทรา ไฟน์ ไทย คูซีน  | ป                     |   | 12   | 6 |      | 50   |   |
| จำกัด***** Sutherland   | ระกอบกิจการร้านอาหารไทย |   | ,300 | , |      | .00% |   |
| House, 1795 London     | ภายใต้ชื่อ "ภัทรา"        |   | ,000 | 1 |      |      |   |
| Road,                  |                       |   |      | 5 |      |      |   |
|                        | และ ชื่อ “สุดา”          |   |      | 0 |      |      |   |
| Leigh on Sea , Essex   | ที่ประเทศอังกฤษ          |   |      | , |      |      |   |
| SS9 2RZ , UK           |                       |   |      | 0 |      |      |   |
|                        |                       |   |      | 0 |      |      |   |
| โทรศัพท์ : +44(0) 20     |                       |   |      | 0 |      |      |   |
| 8874 6503              |                       |   |      |   |      |      |   |
|                        |                       |   |      |   |      |      |   |
| โทรสาร : -             |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท สุดา จำกัด ******   | ป                     | 4 |      | 2 |      | 50   |   |
|                        | ระกอบกิจการร้านอาหารไทย | , |      | , |      | .00% |   |
| Sutherland House ,     | ภายใต้ชื่อ "ภัทรา"        | 1 |      | 0 |      |      |   |
| 1795 London Road,      |                       | 0 |      | 5 |      |      |   |
|                        | และ ชื่อ “สุดา”          | 0 |      | 0 |      |      |   |
| Leigh on Sea , Essex   | ที่ประเทศอังกฤษ          | , |      | , |      |      |   |
|                        |                       | 0 |      | 0 |      |      |   |
| SS9 2RZ , UK           |                       | 0 |      | 0 |      |      |   |
|                        |                       | 0 |      | 0 |      |      |   |
| โทรศัพท์ : +44(0) 20     |                       |   |      |   |      |      |   |
| 8874 6503              |                       |   |      |   |      |      |   |
|                        |                       |   |      |   |      |      |   |
| โทรสาร: -              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+
| บริษัท เอ็ม เอส พี         | ประกอบ                | 2 |      | 1 |      | 50   |   |
| พร็อพเพอร์ตี้ จำกัด ******  | กิจการให้เช่าอสังหาริมทรัพย์ | , |      | , |      | .00% |   |
| Sutherland House ,     |                       | 9 |      | 4 |      |      |   |
| 1795 London Road,      |                       | 0 |      | 5 |      |      |   |
|                        |                       | 0 |      | 0 |      |      |   |
| Leigh on Sea , Essex   |                       | , |      | , |      |      |   |
| SS9 2RZ , UK           |                       | 0 |      | 0 |      |      |   |
|                        |                       | 0 |      | 0 |      |      |   |
| โทรศัพท์ : +44(0) 20     |                       | 0 |      | 0 |      |      |   |
| 8874 6503              |                       |   |      |   |      |      |   |
|                        |                       |   |      |   |      |      |   |
| โทรสาร: -              |                       |   |      |   |      |      |   |
+------------------------+-----------------------+---+------+---+------+------+---+
|                        |                       |   |      |   |      |      |   |
+------------------------+-----------------------+---+------+---+------+------+---+

หมายเหตุ * เป็นบริษัทที่ถือหุ้นโดยบริษัท เอส แอนด์ พี โกลเบิล จำกัด

** เป็นบริษัทที่บริษัท เอส แอนด์ พี โกลเบิล จำกัด ถือหุ้น และ ถือหุ้นโดยผ่านบริษัท เอส แอนด์
พี เรสทัวรองท์ จำกัด ในประเทศอังกฤษ

  *** เป็นบริษัทที่บริษัท เอส แอนด์ พี โกลเบิล จำกัด ถือหุ้นโดยผ่านบริษัท ภัทรา
  อินเตอร์เนชั่นแนล เรสทัวรองท์ แมนเนจเมนท์ (ปักกิ่ง) จำกัด ในประเทศจีน

  **** เป็นบริษัทที่บริษัท เอส แอนด์ พี โกลเบิล จำกัด ถือหุ้นโดยผ่านบริษัท เอส เค เคเทอริ่ง
  พีทีอี จำกัด ในประเทศสิงคโปร์

***** เป็นบริษัทที่ถือหุ้นโดยบริษัท เอส แอนด์ ดิเวลลอปเมนท์ โฮลดิ้ง จำกัด ในประเทศไทย

****** เป็นบริษัทที่บริษัท เอส แอนด์ พี ดิเวลลอปเมนท์ โฮลดิ้ง จำกัด ถือหุ้นโดยผ่าน บริษัท
ภัทรา ไฟน์ ไทย คูซีน จำกัด ในประเทศอังกฤษ

2. ลักษณะการประกอบธุรกิจ

 

โครงสร้างรายได้

รายได้แยกตามประเภทช่องทางการจำหน่าย

บริษัทฯ และบริษัทย่อย มีรายได้จากการขายและการให้บริการ จำนวน 7,786 ล้านบาท
เพิ่มขึ้นจากงวดเดียวกันของปีก่อนจำนวน 11 ล้านบาท หรือเพิ่มขึ้นร้อยละ 0.1
สืบเนื่องจากการชะลอตัวของการบริโภคในประเทศ ถึงแม้ว่าเศรษฐกิจไทยขยายตัวขึ้นร้อยละ 3.9
จากปีก่อน แต่โดยรวมการบริโภคภาคเอกชนก็ยังคงไม่แข็งแกร่ง
เนื่องจากหนี้ครัวเรือนยังอยู่ในระดับที่สูง
รวมถึงผลกระทบจากการจ้างงานที่ลดลงและภาวะราคาสินค้าเกษตรที่หดตัวในช่วงปลายปี

ข้อมูลรายได้จากการขายและการให้บริการ ปรากฏตามตารางด้านล่างนี้

รายได้แยกตามประเภทช่องทางการจัดจำหน่าย

(หน่วย: ล้านบาท)

  ----------------------------------- ---------- ------- ---------- ------- ------------- -------------
  ช่องทางการจำหน่าย                     ปี 2560             ปี 2559             เพิ่มขึ้น(ลดลง)   

                                      จำนวนเงิน   ร้อยละ   จำนวนเงิน   ร้อยละ   ร้อยละ         

  ธุรกิจร้านอาหารและเบเกอรี่ภายในประเทศ    6,151      76.2    6,009      76.2    2.4           

  ธุรกิจขายส่งอาหารและเบเกอรี่สำเร็จรูป      762        10.3    820        10.3    (7.1)         

  ธุรกิจร้านอาหารในต่างประเทศ             873        13.5    945        13.5    (7.6)         

  อื่นๆ *                               -          0.0     1          0.0     (100.0)       

  รวมทั้งสิ้น                             7,786      100.0   7,775      100.0   0.1           

                                                                                          

  * รายได้จากการให้เช่าสถานที่แก่บุคคลภายนอก                                                     
  ----------------------------------- ---------- ------- ---------- ------- ------------- -------------

หากพิจารณายอดขายตามช่องทางการจำหน่าย พบว่าธุรกิจร้านอาหารและเบเกอรี่ในประเทศ
มีอัตราการเติบโตร้อยละ 2.4 โดยยอดขายต่อร้านเดิมของร้านอาหาร สูงขึ้นในอัตราร้อยละ 0.4
ในขณะที่ยอดขายต่อร้านเดิมของร้านเบเกอรี่ในประเทศ ลดลงร้อยละ 1.9
สืบเนื่องจากการชะลอตัวของการบริโภคในประเทศ
จากผลกระทบทางเศรษฐกิจในประเทศตามที่ได้กล่าวไปแล้วข้างต้น

รายได้จากธุรกิจร้านอาหารในต่างประเทศ ลดลงร้อยละ 7.6
โดยอัตราการเติบโตของยอดขายต่อร้านเดิมของธุรกิจร้านอาหารในต่างประเทศลดลงร้อยละ 11.7
เนื่องจากการแข่งขันที่สูงขึ้นของธุรกิจร้านอาหารและสภาวะเศรษฐกิจที่ยังคงชะลอตัวต่อเนื่องในประเทศสิงคโปร์และอังกฤษ
ในขณะที่ธุรกิจร้านอาหารในประเทศกัมพูชามีผลประกอบการที่ดีขึ้นกว่าปีก่อน
ในขณะที่รายได้จากช่องทางขายส่งอาหารและเบเกอรี่ลดลง 58 ล้านบาท หรือร้อยละ 7.1
เนื่องจากยอดขายที่ลดลงในซุปเปอร์มาร์เก็ตและห้างค้าปลีกจากผลิตภัณฑ์อาหารแช่แข็ง
ผลิตภัณฑ์ไส้กรอก และผลิตภัณฑ์ขนมไหว้พระจันทร์

2.1.2 รายได้แยกตามรายผลิตภัณฑ์ 

ข้อมูลรายได้แยกตามรายผลิตภัณฑ์ ปรากฏตามตารางด้านล่างนี้

รายได้แยกตามรายผลิตภัณฑ์

(หน่วย: ล้านบาท)

  ----------------------------------- ---------- ------- ---------- ------- ------------- -------------
  ผลิตภัณฑ์                              ปี 2560             ปี 2559             เพิ่มขึ้น(ลดลง)   

                                      จำนวนเงิน   ร้อยละ   จำนวนเงิน   ร้อยละ   ร้อยละ         

  เบเกอรี่                              3,274      42.1    3,267      42.0    0.2           

  อาหารและเครื่องดื่มในประเทศ             2,643      33.9    2,529      32.5    4.5           

  อาหารในต่างประเทศ                    874        11.2    945        12.1    (7.5)         

  ผลิตภัณฑ์อาหาร**                       738        9.5     792        10.2    (6.8)         

  ผลิตภัณฑ์อื่นๆ ***                       257        3.3     242        3.1     6.2           

  รวมทั้งสิ้น                             7,786      100.0   7,775      100.0   0.1           

                                                                                          

  ** ผลิตภัณฑ์อาหารที่ผลิตโดยโรงงานของบริษัท                                                      
  ประกอบด้วย อาหารสำเร็จรูปแช่แข็ง ไส้กรอก                                                      
  เยลลี่ และกลิ่นสีผสมอาหาร                                                                    

  ***                                                                                     
  ประกอบด้วยผลิตภัณฑ์รับจ้างผลิตภายใต้แบรนด์                                                       
  S&P สินค้าซื้อมาขายไป ผลิตภัณฑ์เบ็ดเตล็ดอื่น ๆ                                                     
  และรายได้จากการให้เช่าสถานที่                                                                
  ----------------------------------- ---------- ------- ---------- ------- ------------- -------------

ในปี 2560 มีรายได้จากการขายผลิตภัณฑ์เบเกอรี่ จำนวน 3,274 ล้านบาท
เพิ่มขึ้นจากปีก่อนเล็กน้อย ในขณะที่รายได้จากอาหารและเครื่องดื่มในประเทศมีจำนวน 2,643
ล้านบาท หรือเพิ่มขึ้นร้อยละ 4.5 จากการขยายสาขาเพิ่มขึ้น
รวมทั้งบริษัทได้ทำกิจกรรมส่งเสริมการขายออกมาอย่างต่อเนื่องและเพื่อเพิ่มศักยภาพในการแข่งขันให้ดียิ่งขึ้น

2.2 ลักษณะผลิตภัณฑ์และบริการ

2.2.1 ผลิตภัณฑ์เบเกอรี่

ความใส่ใจตลอดเวลากว่า 44 ปี เอส แอนด์ พี ผู้นำด้านธุรกิจ เค้กและ เบเกอรี่
ได้มีการพัฒนาและแนะนำผลิตภัณฑ์ใหม่รวมทั้งออกแบบบรรจุภัณฑ์รูปแบบใหม่อย่างต่อเนื่อง
เพื่อให้สามารถตอบสนองความต้องการของผู้บริโภคที่หลากหลาย ทั้งกลุ่มวัยรุ่น วัยทำงาน
และกลุ่มครอบครัวระดับ อีกทั้งยังตอบโจทย์ไลฟ์สไตล์ของลูกค้าที่เปลี่ยนแปลงไป
เช่นความใส่ใจในเรื่องสุขภาพ แหล่งที่มาของวัตถุดิบ การใช้บริการสั่งอาหารออนไลน์
เพื่อให้สามารถแข่งขัน กับคู่แข่งในตลาดตลาดได้ ในการพัฒนาหรือผลิตผลิตภัณฑ์เบเกอรี่ใหม่ๆ
นอกจากรสชาติที่อร่อยบริษัทได้ให้ความสำคัญทั้งด้านคุณภาพของสินค้า และวัตถุดิบ
เพื่อเป็นการตอกย้ำสโลแกนที่ว่า เอส แอนด์ พี ชื่อนี้ มีแต่ของอร่อย

เค้ก (Cake)

จากการสั่งสมประสบการณ์อย่างยาวนานจนเป็นที่ยอมรับ
ตลอดจนลูกค้าทุกท่านยังคอยให้การสนับสนุนไว้วางใจในความเป็นผู้เชี่ยวชาญด้านศิลปะการทำเค้ก
ทำให้เรายิ่งมุ่งมั่นรักษาคุณภาพทุกขั้นตอน ตั้งแต่การคัดสรรส่วนประกอบ วัตถุดิบ
และกรรมวิธีในการผลิตให้ได้เค้กที่มีความสวยงาม รสสัมผัสที่กลมกล่อม อร่อยลงตัวทุกคำ
ทางแบรนด์ เอส แอนด์ พี
ได้พัฒนารูปแบบใหม่ๆในการสร้างสรรค์ตกแต่งเพื่อให้เป็นที่ถูกใจลูกค้าทุกกลุ่มให้มากที่สุด รวมทั้ง
เค้กลิขสิทธิ์ที่ได้รับความนิยม เช่นเค้ก โดราเอมอน เค้กดีสนีย์ และ เค้ก สตาร์วอร์ส เอส แอนด์
พี ตั้งใจที่จะให้เค้กแสนอร่อยจากเอส แอนด์ พี เป็นตัวแทนส่งมอบความสุขทุกโอกาสให้กับคนพิเศษ
โดยเฉพาะในช่วงเทศกาลแห่งความสุขของทุกๆปี โดยผลิตภัณฑ์ในกลุ่มนี้ครอบคลุมทั้ง เค้กปอนด์
(Pound Cake) เค้กชิ้น (Individual Cake) คัพเค้ก (Cupcake) และเค้กแช่แข็ง (Frozen
Cake) นอกจากนั้นทาง เอส แอนด์ พี ยังมี “naked cake” หรือ เค้ก ครีมน้อย เนื้อสปันจ์เนย
สำหรับผู้บริโภคที่เน้นเรื่องสุขภาพเป็นพิเศษ

(1) ขนมอบ (Puff and Pastry)

ขนมอบของเอส แอนด์ พี จะเน้น “ความสด” และ “อร่อย” ใหม่ทุกวัน ประกอบด้วย
“กลุ่มพาย/พัฟ” เนื้อแป้งพาย/พัฟ ของเอส แอนด์ พี โดดเด่นเฉพาะตัว
เพราะเราใช้วิธีรีดพับแห้งสลับเนยสดถึง 144 ชั้น ทำให้แป้งพายของเอส แอนด์ พี กรอบ เบา
“กลุ่มครัวซองท์เดนิช” เนื้อแป้งนุ่ม ชุ่มฉ่ำด้วยเนยสดแท้ๆ มีให้เลือกทั้งครัวซองท์สไตล์ฝรั่งเศส
ครัวซองท์ฮอทดอกโรล และเดนิชผักโขม และ“กลุ่มพิซซ่า” สามารถทานเล่นได้เลย
รสชาติเข้มข้นในแบบฉบับของไทยสไตล์และในปีที่ผ่านมา เอส แอนด์ พี
ยังได้เพิ่มพายอร่อยรสชาติใหม่ นานาชนิด ให้ลูกค้าได้เลือกซื้อและเลือกทานได้ทุกสถานที่และเวลา
มีให้เลือกตั้งแต่ มินิครัวซองท์ แฮมชีส และ มินิครัวซองท์ ทูน่า แดนิช เบลเยี่ยม ช็อกโกแลต และ
พายฮาวาย บาร์บีคิว

(2) ขนมปัง (Fresh Bread)

ขนมปัง แบ่งเป็น “กลุ่มขนมปังมีไส้” เป็นขนมเนื้อนุ่มมีรูปมีไส้ต่างๆ ทั้งไส้เค็มและไส้หวาน
และขนมปังแซนวิช เป็นขนมปังแผ่นที่มีหลากหลายรสชาติ นอกจากนี้ เอส แอนด์ พี
ยังให้ความสำคัญกับผลิตภัณฑ์ทีดี่ต่อสุขภาพโดยบริษัทได้แนะนำผลิตภัณฑ์ใหม่ๆมารองรับผู้บริโภคที่ใส่ใจคุณภาพ
อาทิ ขนมปังข้าวกล้องงอก ขนมปังนมไฮแคลเซียม ขนมปังฟักทอง ขนมปังแครอท

(3) คุกกี้ (Cookies)

บริษัทได้ใช้ส่วนผสมของเนยสดแท้ๆ จึงทำให้คุกกี้เอส แอนด์ พี มีความหอมกรอบและอร่อย
มีให้เลือกรับประทานหลากหลายรูปแบบในบรรจุภัณฑ์ที่สวยงาม คุกกี้คลาสสิค รส นม เนย กาแฟ
และใบเตย, คริสปี้ไลท์ รสอัลมอนด์ ช็อกโกแลตชิพ และพิสทาชิโอ คุกกี้เดนิช คุกกี้แฟนซี รสเนย
ทีรามิสุ ช็อกโกแลต มอลท์ และคาราเมล คุกกี้พรีเมียม รสช็อกโกแลตชิพ อัลมอนด์ เอิร์ลเกรย์
และมอคค่าอัลมอนด์ และ ชอร์ตเบรดที่มีปริมาณเนยสดมากกว่าคุกกี้อื่น ๆ สำหรับคุกกี้ลาวา (Lava
Cookie) ซึ่งเป็นคุกกี้พรีเมียมที่สอดไส้ช็อกโกแลตเข้มข้น โดยมีสองแบบให้เลือกคือ
คุกกี้ช็อกโกแลตลาวา และคุกกี้ช็อกโกแลตชิพลาวาก็ยังคงได้รับความนิยมอย่างต่อเนื่อง

นอกจากนี้ บริษัทยังมีแบรนด์ เดลิโอ (Delio) คุกกี้ เพื่อนำเสนอคุกกี้หลากหลายชนิด
เพื่อขยายฐานของกลุ่มลูกค้าให้มากขึ้น โดยมีจำหน่ายในร้าน S&P ไฮเปอร์มาร์เก็ต
ซูเปอร์มาร์เก็ตทั่วไป ร้านสะดวกซื้อ และร้านมินิมาร์ททั้งในเขตกรุงเทพและต่างจังหวัด

(4) ขนมไหว้พระจันทร์ (Mooncake)

บริษัทให้ความสำคัญในการนำเสนอขนมไหว้พระจันทร์ที่ใหม่ สด สะอาด ปลอดภัย
และมีอายุผลิตภัณฑ์ที่สามารถเก็บไว้รับประทานได้นานขึ้น บริษัทยังครองความเป็นผู้นำ
และได้รับการยอมรับจากลูกค้าในการจำหน่ายผลิตภัณฑ์ชนิดนี้ ภายใต้ยี่ห้อ S&P และ Golden
Dragon (มังกรทอง) ตลอดมาในแต่ละปี เอส แอนด์ พี
จะนำเสนอขนมไหว้พระจันทร์หลากหลายไส้เพื่อรองรับความต้องการของผู้บริโภค ในปีนี้ เอส แอนด์
พี ได้เพิ่มขนมไหว้พระจันทร์สองไส้ใหม่ อันได้แก่ ไส้คัสตาร์ด ลาวา และ ไส้หมอนทอง คาราเมล
นอกเหนือจากความอร่อยของผลิตภัณฑ์ที่บรรจงคัดสรรแล้ว เอส แอนด์ พี
ยังให้ความสำคัญกับบรรจุภัณฑ์ขนมไหว้พระจันทร์ ซึ่งธีมขนมไหว้พระจันทร์ของ เอส แอนด์ พี ในปี
2559 คือ พรพระจันทร์จากใจ พร้อมคำอวยพรให้ทุกคน มีอายุยืน วาสนา รุ่งเรืองและ ร่ำรวย
ด้วยดีไซน์คลาสสิคของดอกไม้ และหญิงสาวในสไตล์ เซี่ยงไฮ้ วินเทจ

(5) ขนมไทย (Thai Sweet Delicacies)

ขนมไทยหลากหลายรูปแบบและรสชาติ
ทั้งขนมตำรับโบราณหารับประทานยากและขนมไทยประยุกต์ที่ผสม
ผสานขนมแบบตะวันตกกับรสชาติแบบไทยๆในบรรจุภัณฑ์สวยงามร่วมสมัย
และได้รับความนิยมจากลูกค้าอย่างต่อเนื่อง เช่น ฝอยทอง ขนมปุยฝ้าย สาคู ข้าวต้มจิ้ม เป็นต้น

2.2.2 ผลิตภัณฑ์อาหาร

(1) ผลิตภัณฑ์อาหาร

เอส แอนด์ พี ให้บริการอาหารในร้านด้วยนับตั้งแต่ตอนเปิดร้านแรก
โดยเริ่มจากเมนูอาหารหารจานเดียวง่าย ๆและอร่อยถูกใจลูกค้า
ซึ่งหลายเมนูยังคงได้รับความนิยมมาถึงทุกวันนี้ เช่น ข้าวไก่อบ วุ้นเส้นผัดไทย ข้าวหน้ากุ้งพริกขี้หนู
ข้าวผัดอเมริกัน เส้นหมี่ไก่ผัดน้ำพริกเผา
ต่อมาก็ได้มีการเพิ่มความหลากหลายของเมนูอาหารทั้งอาหารทานเล่น สลัด แซนวิช พาสต้า
อาหารญี่ปุ่น อาหารมังสวิรัติ
รวมถึงเมนูกับข้าวและของหวานเพื่อตอบสนองความต้องการของลูกค้าให้ครอบคลุมมากยิ่งขึ้น
นอกจากนี้ในบางเทศกาลก็ได้มีการจัดโปรโมชั่นอาหารพิเศษเพื่อสร้างความแปลกใหม่ ซึ่งบางเมนู
เช่น เมนูข้าวแช่ในช่วงหน้าร้อนของทุกปี ก็ได้กลายมาเป็นเมนูโปรดของร้านที่ลูกค้ามักจะนึกถึงเสมอ
และ แบรนด์ เอส แอนด์ พี ได้นำเสนอ เมนูสุขภาพนานาชนิด
เพื่อตอบโจทย์ไลฟ์สไตล์ของผู้บริโภคที่ให้ความใส่ใจในเรื่องสุขภาพและแหล่งที่มาของวัตถุดิบมากขึ้น

(2) อาหารสำเร็จรูปแช่แข็ง Quick Meal

ในฐานะผู้บุกเบิกธุรกิจอาหารแช่แข็งพร้อมรับประทาน
บริษัทได้ลงทุนด้านการวิจัยและพัฒนาอย่างต่อเนื่อง
จุดเด่นของอาหารสำเร็จรูปแช่แข็งของบริษัทที่แตกต่างจากคู่แข่งอื่น คือ อาหารสำเร็จรูปแช่แข็ง
เอส แอนด์ พี ทุกเมนูได้รับการปรุงอย่างพิถีพิถัน เพื่อให้อร่อยถูกใจผู้บริโภค
ทั้งให้คุณค่าและความปลอดภัยในด้านโภชนาการ
มีการออกแบบบรรจุภัณฑ์ทั้งภายในและภายนอกที่ทันสมัยเพื่อให้เหมาะกับชีวิตแบบเร่งรีบ
ของผู้บริโภคมากขึ้น สะดวกและช่วยในเรื่องเวลาการอุ่นอาหารน้อยลง
รวมถึงเมนูอาหารแช่แข็งที่มีหลากหลาย มีการพัฒนาสินค้าใหม่อย่างต่อเนื่อง

(3) ไส้กรอกแบรนด์ Premo

ผลิตภัณฑ์ไส้กรอกประเภทต่างๆ แฮม และเบคอนด้วยแบรนด์ “พรีโม” สำหรับลูกค้าระดับกลางขึ้นไป
ซึ่งผลิตภัณฑ์ใช้สูตรเฉพาะของ เอส แอนด์ พี คัดสรรเฉพาะเนื้อหมูเกรด A คุณภาพดี เนื้อแน่น
อร่อย ในแบบฉบับรสชาติที่คนไทยคุ้นเคย สะอาดปลอดภัยได้มาตรฐาน
โดยผลิตภัณฑ์ใช้เป็นวัตถุดิบของร้านอาหาร เอส แอนด์ พี และจำหน่ายให้แก่ลูกค้าทั้งแบบบรรจุซอง
และแบบไส้กรอกตักขายในช่องทางค้าปลีกในโมเดิร์นเทรด
รวมทั้งการรับจ้างผลิตให้กับกลุ่มธุรกิจอาหารอื่น ๆ

(4) วุ้นคาราจีแนนแบรนด์ Jelio

เป็นการคิดค้นขนมเจลลี่ ซึ่งสามารถนำลงในสายการผลิต เพื่อเพิ่มความหลากหลายของสินค้า เจลลี่
คาราจีแนนสำเร็จรูปทั้งในรูปแบบเจลลี่ผสมเนื้อผลไม้และเจลลี่พร้อมดื่มผสมน้ำผลไม้ให้วิตามินซีสูง

(5) ผลิตภัณฑ์อาหารนานาชาติ (Delicatessen)

เอส แอนด์ พี เป็นผู้ผลิตอาหารนานาชาติ (Delicatessen) ภายใต้เครื่องหมายการค้า Patio
ได้แก่ น้ำสลัด ซุปแช่แข็ง
และผลิตภัณฑ์สำเร็จรูปอื่นๆที่มีรสชาติที่อร่อยและใส่ใจต่อสุขภาพของผู้บริโภค
ซึ่งมีจำหน่ายที่ร้านอาหารเอส แอนด์ พี และในห้างสรรพสินค้าชั้นนำทั่วไป

2.2.3 ผลิตภัณฑ์เครื่องดื่ม

กลุ่มเครื่องดื่มบาร์จากเอสแอนด์พี ประกอบด้วยเครื่องดื่มน้ำผลไม้ที่ทำจากน้ำผลไม้สด 100%
และน้ำผลไม้ปั่นที่ให้คุณประโยชน์และความสดชื่นแก่ร่างกาย อาทิ น้ำแตงโมปั่น น้ำส้มคั้นสด
น้ำสับปะรด
น้ำลำไยและน้ำมะพร้าว นอกจากนี้เอสแอนด์พียังมีเครื่องดื่มสุขภาพในกลุ่มน้ำนมถั่วเหลืองที่ผ่านกรรมวิธีการผลิตแบบญี่ปุ่นจากร้านอุเมโนะฮานะ
เรียกว่าเครื่องดื่มโทนิยุ จำหน่ายในรูปแบบร้อนและเย็น และสำหรับผู้ชื่นชอบการดื่มกาแฟ
ภายในร้าน เอสแอนด์พี ก็มีจุดจำหน่ายกาแฟ BlueCup ซึ่งเป็นกาแฟสดที่มีคุณภาพ
โดดเด่นด้วยรสชาติของกาแฟชั้นดีจากเมล็ดกาแฟสายพันธ์อาราบิก้า 100%
จากแหล่งเพาะปลูกในประเทศไทย และเมล็ดกาแฟออริจินจากต่างประเทศ
พร้อมลาเต้อาร์ตหรือศิลปะการตกแต่งฟองนมบนแก้วกาแฟ และ กาแฟบูลคัพได้ออกตัวผลิตภัณฑ์ใหม่
กาแฟ cold brew กาแฟสดผ่านกรรมวิธีสกัดเย็นเพื่อให้ได้รสชาติกาแฟ ที่เข้มข้น
และหอมนุ่มนวลกว่าปกติ ใช้เมล็ดกาแฟที่ได้รับรางวัลเหรียญทอง จากรายการ“International
Coffee Tasting” จากอิตาลี ในปี 2012

2.2.4 บริการอื่น ๆ

(1) บริการจัดส่งอาหาร: Delivery 1344

เอส แอนด์ พี Delivery เพียงแค่กดเบอร์โทร 1344 บริการจัดส่งอาหาร เครื่องดื่ม เค้ก
เบเกอรี่ที่หลากหลายและผลิตภัณฑ์อาหารพร้อมรับประทานจัดส่งถึงบ้าน
เพื่อตอบสนองความต้องการทุกไลฟ์สไตล์ด้วยความสะดวก และความรวดเร็ว
รวมถึงการบริการปิ่นโตที่จัดส่งอาหารถึงบ้านในแต่ละมื้อทุกวันโดยเน้นให้ความสำคัญเรื่องคุณภาพ
ความสดใหม่และความรวดเร็วในการบริการ

(2) บริการจัดเลี้ยงนอกสถานที่: Caterman

บริการจัดเลี้ยงสำหรับทุกโอกาสสำคัญ ด้วยเมนูหลากหลาย ใส่ใจทุกรายละเอียด
สามารถนำเสนอรูปแบบการจัดเลี้ยงครบวงจร ทั้งอาหารไทย จีน ฝรั่ง ของทุก ๆ แบรนด์

2.3. การตลาดและภาวการณ์แข่งขัน

นโยบายการตลาดที่บริษัท ยึดถือเป็นปรัชญาหลักในการดำเนินงานเสมอมาตลอดระยะเวลา 44 ปี
คือ การสร้างความพึงพอใจให้กับลูกค้า และให้ลูกค้าตระหนักถึงชื่อของ เอส แอนด์ พี
“ชื่อนี้มีแต่ของอร่อย” เมื่อนึกถึงอาหารและเบเกอรี่ที่มีรสชาติอร่อย
มีคุณภาพและบริการอันอบอุ่นน่าประทับใจ

2.3.1 กลยุทธ์ทางการตลาดของบริษัท

การมองกลยุทธ์ทางการตลาดของบริษัทแยกเป็นแต่ละแบรนด์ซึ่งจะเน้นให้ความสำคัญทางด้านผลิตภัณฑ์
และด้านการบริการให้เหมาะสมกับลูกค้าหลักในแต่ละแบรนด์นั้นๆ ปัจจุบันธุรกิจ เอส แอนด์ พี
เป็นแบรนด์หลักซึ่งเป็นธุรกิจร้านอาหารและเบเกอรี่ที่ให้บริการแก่กลุ่มลูกค้าหลากหลายและทุกคนในครอบครัว
นอกเหนือจากนี้ เอส แอนด์ พี ยังมีบริการจัดส่งอาหารถึงบ้าน บริการอาหารปิ่นโต
บริการจัดเลี้ยงในนาม “Caterman” มีร้านอาหารทั้งในและต่างประเทศ
รวมไปถึงผลิตภัณฑ์ที่มีการแข่งขันในตลาด เช่น BlueCup Coffee ขนมไหว้พระจันทร์
อาหารสำเร็จรูปแช่แข็ง Quick Meal และผลิตภัณฑ์ Delio ที่แพร่หลายในซูเปอร์มาร์เก็ตทั่วไป
กลยุทธ์ทางการตลาดของบริษัทแบ่งเป็น 6 ด้าน ดังนี้

(1) ด้านผลิตภัณฑ์

  ความอร่อย คุณภาพ และความคุ้มค่าของผู้บริโภค
  เป็นนโยบายที่บริษัทยึดถือในการดำเนินธุรกิจมาโดยตลอด

44 ปี คุณภาพของผลิตภัณฑ์ เริ่มตั้งแต่การคัดสรรเลือกใช้แต่วัตถุดิบที่มีคุณภาพ วัตถุดิบที่สด
ซึ่งเป็นสิ่งที่บริษัทให้ ความสำคัญมาโดยตลอด ทำให้ผู้บริโภคมีความเชื่อมั่นในการมาใช้บริการที่ เอส
แอนด์ พี อย่างต่อเนื่อง นอกจากนี้กลยุทธ์ที่สำคัญอีกอย่างหนึ่ง
คือด้านความหลากหลายของผลิตภัณฑ์และบริการ บริษัทมีผลิตภัณฑ์อาหารสำหรับทุกคนในครอบครัว
รวมทั้งเบเกอรี่ อาหารสำเร็จรูปแช่แข็งและอื่น ๆ เพื่อตอบสนองความต้องการของผู้บริโภค
บริษัทยังได้พัฒนารูปแบบของผลิตภัณฑ์และบริการมากขึ้น เช่น ทางด้านเบเกอรี่ มีเค้ก
และคุ้กกี้ลิขสิทธิ์ ดิสนีย์ โดราเอมอน แองกรี้เบิร์ด หน้ากากนักร้อง
และพัฒนาผลิตภัณฑ์สำหรับกลุ่มเป้าหมายคนรุ่นใหม่ เช่น ฮอกไกโดคิวบ์เค้ก ฮอกไกโดโรลเค้ก
ซึ่งได้รับการตอบรับจากผู้บริโภคอย่างดี ทางด้านอาหาร เอส แอนด์ พี
ให้ความสำคัญกับไลฟ์สไตล์ของผู้บริโภคที่เน้นในเรื่องความอร่อยหลากหลาย และประโยชน์ต่อสุขภาพ
โดยการสร้างสรรค์เมนูใหม่ออกมาในรูปแบบนานาชาติ และการผสมผสาน ระหว่างอาหารไทย กับ
อาหารชาติอื่น ๆ แต่ยังคงไว้ซึ่งความอร่อยแบบคุณภาพด้วยวัตถุดิบชั้นดี เช่น
เมนูปลาแซลมอนจากนอร์เวย์
ในด้านบรรจุภัณฑ์บริษัทเน้นด้านการพัฒนาบรรจุภัณฑ์มาโดยตลอดและเป็นผู้นำด้านการพัฒนาบรรจุภัณฑ์ให้มีรูปแบบสวยงามโดยเฉพาะผลิตภัณฑ์เบเกอรี่
และคุ้กกี้ ซึ่งเป็นจุดเด่นที่กระตุ้นให้ผู้บริโภครู้สึกพึงพอใจ และเลือกซื้อผลิตภัณฑ์ของเอส แอนด์ พี
เพื่อมอบเป็นของขวัญในโอกาสต่าง ๆ

(2) ด้านโฆษณาและส่งเสริมการขาย

บริษัทได้ตอกย้ำความเป็นผู้นำด้านร้านอาหารและเบเกอรี่อย่างต่อเนื่อง
ด้วยการออกโฆษณาเพื่อกระตุ้นการขายในช่วงเทศกาลขนมไหว้พระจันทร์โดยมีแนวคิดที่จะให้คนไทยเชื้อสายจีนได้เพิ่มการซื้อขนมไหว้พระจันทร์
จากที่เคยซื้อเพื่อการไหว้ ให้เพิ่มการซื้อเพื่อการให้แก่กันและกันมากขึ้น
นอกจากนี้ในช่วงเทศกาลเค้กและคุกกี้ปีใหม่
ได้ออกโฆษณาที่ต้องการสื่อสารกับผู้บริโภคให้มองเห็นถึงคุณค่าที่แท้จริงของของขวัญ
สร้างภาพลักษณ์ที่ดีให้กับกลุ่มคนรุ่นใหม่และลูกค้าประจำ
จนได้รับการตอบรับอย่างดีเยี่ยมในโลกออนไลน์
นอกจากนี้ยังได้มีขยายการสื่อสารกับลูกค้าผ่านช่องทางดิจิตอลทั้งเฟซบุ๊ก ไลน์ เว็บไซต์
และกลุ่มผู้นำทางความคิดต่างๆ ในโลกออนไลน์ จนได้รับการยอมรับอย่างกว้างขวาง
นอกจากนี้บริษัทยังจัดให้มีรายการส่งเสริมการขายในรูปแบบต่างๆ
ในแต่ละเดือนโดยเฉพาะในเทศกาลสำคัญต่าง ๆ
เพื่อให้แบรนด์สามารถสร้างความสัมพันธ์อันดีกับคนไทยในทุกเทศกาล

(3) การกำหนดราคา

  บริษัทมีนโยบายในการกำหนดราคาขายผลิตภัณฑ์โดยคำนึงถึงปัจจัยต่าง ๆ ดังนี้

-   ต้นทุนของวัตถุดิบหลัก และต้นทุนในการผลิต

-   ตำแหน่งทางด้านการตลาด
    ราคาขายผลิตภัณฑ์ของคู่แข่งหรือเกณฑ์ราคาขายโดยทั่วไปเพื่อให้ลูกค้าของ

  เอส แอนด์ พี รู้สึกถึงความคุ้มค่าเงิน

-   อัตราผลกำไรขั้นต้นที่ต้องการสร้างจากผลิตภัณฑ์กลุ่มนั้น ๆ

(4) ด้านการพัฒนาบุคลากรเพื่อการส่งเสริมการขาย

บริษัทเล็งเห็นถึงความสำคัญของพนักงานว่าเป็นปัจจัยสำคัญในการดำเนินธุรกิจ
จึงได้มีการจัดโปรแกรมการพัฒนาศักยภาพของพนักงานหน้าร้าน
เพื่อให้ทำงานด้วยความสุขและความสนุกโดยจัดอบรมให้ความรู้ในด้านผลิตภัณฑ์
รวมทั้งเทคนิคการขาย
และความเข้าใจในเรื่องกิจกรรมส่งเสริมการขายและโปรแกรมการแข่งขันการแนะนำผลิตภัณฑ์ในเทศกาลต่าง
ๆ

(5) ด้านการเลือกทำเลเปิดสาขา

ในปี 2560 บริษัทมีการขยายสาขาร้านอาหารและเบเกอรี่ภายใต้แบรนด์ต่าง ๆ
ภายในประเทศจำนวน 19 สาขา โดยแบ่งเป็นร้านอาหาร 12 สาขา และร้านเบเกอรี่ 7 สาขา
รวมจุดขายของบริษัท ณ วันสิ้นปี 2560 ที่ 495 สาขา โดยแบ่งเป็นร้านอาหาร 166 สาขา
และร้านเบเกอรี่ 329 สาขา
ซึ่งวิธีการที่จะเลือกนั้นบริษัทต้องทำการสำรวจความต้องการของตลาดก่อนเพื่อใช้ในการตัดสินใจในเรื่องรูปแบบของสาขารูปแบบของอาหาร
และขนาดพื้นที่เพื่อให้ตอบสนองความต้องการของตลาดให้มากที่สุด

2.3.2 สภาวะเศรษฐกิจและการแข่งขัน

ธุรกิจร้านอาหารไทยมีขนาดใหญ่ และประเมินมูลค่าประมาณ 3.9 แสนล้านบาท
มีอัตราการเติบโตประมาณร้อยละ 2-4 ด้วยขนาดของครอบครัวที่เล็กลง
ความเร่งรีบในชีวิตประจำวัน
และความต้องการความสะดวกสบายทำให้พฤติกรรมของผู้บริโภคส่วนใหญ่
นิยมรับประทานอาหารนอกบ้านมากขึ้น ประกอบกับการแข่งขัน
และการนำเสนอผลิตภัณฑ์อาหารในรูปแบบใหม่ๆ ทั้งจากร้านอาหาร ร้านฟาสฟู้ดส์ ร้านสะดวกซื้อ
และผู้ผลิตอาหารสำเร็จรูป

แต่อย่างไรก็ตาม ร้านอาหารประเภท chain restaurant
ที่มีหลายสาขาก็ยังมีการขยายตัวได้อย่างต่อเนื่อง ตามช้อปปิ้ง มอลล์ คอมมูนิตี้ มอลล์ ไฮเปอร์
มาร์ต และ โรงพยาบาล ซึ่งมีกลุ่มลูกค้ามากมาย ประกอบชื่อเสียง ความน่าเชื่อถือของแบรนด์
คุณภาพ ความสะอาด และการนำเสนอเมนูแปลกใหม่
พร้อมโปรโมชั่นทำให้สามารถดึงดูดกลุ่มผู้บริโภคได้
การเข้ามาของผู้เล่นรายใหม่จากผู้ประกอบการรายใหญ่ ได้นำร้านอาหาร คอนเซ็ปท์ใหม่ ๆ
เข้าสู่ตลาด
ทำให้ตลาดร้านอาหารโดยรวมมีความน่าสนใจมีการแข่งขันกันทางด้านราคาและขยายสาขาครอบคลุมพื้นที่ให้มากขึ้น
เพื่อแย่งชิงฐานลูกค้า

เทรนด์การรับประทานอาหารของคนไทย ก็ปรับเปลี่ยนเลือกทานอาหารที่มีคุณภาพ
และดีต่อสุขภาพมากขึ้น ตลาดอาหารเพื่อสุขภาพมีมูลค่า 1.7
แสนล้านบาทและอัตราการเติบเฉลี่ยร้อยละ 7 ต่อปี มีการใช้บริการออนไลน์สั่งอาหารส่งถึงบ้าน
และซื้อกลับบ้านมากขึ้น มูลค่าตลาดอาหารบริการส่งถึงบ้านประมาณ 27,000 ล้านบาท
อัตราการเติบโตประมาณร้อยละ 15 การเลือกบริการ ภาวะเศรษฐกิจที่ไม่แน่นอน
ทำให้ลูกค้าระมัดระวังในการใช้จ่ายมากขึ้นผู้ประกอบการต้องมีการปรับตัวในด้านต่าง ๆ
ทั้งความน่าสนใจ การนำเสนอเมนูอาหาร การตกแต่งร้านให้มีคอนเซ็ปท์ที่น่าสนใจ
รวมทั้งการกำหนดราคาให้กลุ่มเป้าหมายยอมรับได้ การบริหารจัดการ ควบคุมค่าใช้จ่ายต่าง ๆ เช่น
ค่าแรง ค่าเช่า ต้นทุนวัตถุดิบที่มีแนวโน้มสูงขึ้นเพื่อให้ธุรกิจอยู่รอดและมีกำไร

นอกจากพฤติกรรมการทานอาหารที่เปลี่ยนแปลงไปจากเดิม
การบริโภคสื่อของกลุ่มเป้าหมายแตกต่างไปจากเดิม มีการใช้สื่อสังคมออนไลน์มากขึ้น
การสื่อสารกับกลุ่มเป้าหมายก็เปลี่ยนจากการใช้สื่อแบบเดิม เป็นแบบออนไลน์มากขึ้น
เพิ่มการรับรู้ในแบรนด์ และ ผลิตภัณฑ์ หรือ บริการของผู้ประกอบการร้านอาหาร

ตลาดร้านกาแฟ เบเกอรี่ไอศกรีมมีมูลค่า 65,000 ล้านบาทโดยตลาดกาแฟคิดเป็นร้อยละ 40
หรือประมาณ 30,000 ล้านบาท มีอัตราการเติบโตสูงอย่างต่อเนื่อง
และการบริโภคกาแฟของคนไทยอยู่ที่ 200 แก้วต่อคนต่อปีซึ่งยังไม่สูงมาก
นั่นหมายถึงโอกาสในการเพิ่มยอดขายในตลาดกาแฟสำหรับผู้ประกอบการทุกขนาด
ตลาดเบเกอรี่ประมาณการอยู่ที่ 25,000 ล้านบาท
เป็นตลาดที่มีการแข่งขันรุนแรงจากทั้งร้านค้าย่อยๆ และผู้ประกอบการรายใหญ่
มีการออกผลิตภัณฑ์ใหม่ ๆ และ การจัดรายการส่งเสริมการขายอย่างต่อเนื่องตลอดทั้งปี
เพื่อแย่งชิงมาร์เก็ตแชร์

กลยุทธ์ทางการตลาดที่ทาง เอส แอนด์ พี ดำเนินมาตลอดระยะเวลา คือ
เน้นในเรื่องรสชาติความอร่อยของ อาหารที่ปรุงโดยเชฟที่มีประสบการณ์
และการเลือกใช้วัตถุดิบที่เลือกสรรเป็นอย่างดี การออกเมนูใหม่ ๆ โดยเฉพาะช่วงเทศกาลสำคัญ
การบริการ และ เอาใจใส่ของพนักงาน ในบรรยากาศของร้านที่ดูอบอุ่นเป็นกันเอง
ความใส่ใจในเรื่องเหล่านี้ทำให้แบรนด์ เอส แอนด์ พี
เป็นผู้นำทางด้านร้านอาหารไทยที่ทันสมัยตลอดระยะเวลายาวนานกว่า 44 ปี

เอส แอนด์ พี เปิดบริการมากว่า 44 ปี และมีการเติบโตและได้รับการยอมรับจากผู้บริโภคมาขึ้น
มีการขยายสาขาทั้งในและนอกประเทศ ปัจจุบันมีจำนวนสาขาร้านอาหารและเบเกอรี่ช้อพ
ภายใต้แบรนด์ เอส แอนด์ พี และร้านภายใต้แบรนด์ในเครือ Vanilla BlueCup Patio
Patara Grand Seaside Maisen Umenohana SNP HQ และ แบรนด์ใหม่ล่าสุดคือ
ร้านนายห้าง ที่ล้ง 1919 จำนวนทั้งหมด 495 สาขา

ร้านอาหารในเครือที่เปิดดำเนินการในต่างประเทศ มีจำนวนทั้งสิ้น 25 สาขา ในอังกฤษ
สวิสเซอร์แลนด์ ออสเตรีย สิงค์โปร จีน และ กัมพูชา

2.4 เหตุการณ์ที่สำคัญในปี พ.ศ. 2560

ตลอดระยะเวลาการดำเนินงานในปี 2560
บริษัทยังคงมุ่งมั่นในการผลักดันให้การดำเนินงานของบริษัทเป็นไปตามเป้าหมายที่วางไว้ไม่ว่าจะเป็นการขยายธุรกิจทั้งในและต่างประเทศ
การพัฒนาผลิตภัณฑ์ ตลอดจนการจัดกิจกรรมด้านการตลาด
และการจัดกิจกรรมที่ช่วยสร้างสรรค์สังคมและสิ่งแวดล้อมของประเทศ

(1) การขยายธุรกิจ

ทุก ๆ ปีบริษัทฯจะขยายสาขาทั้งในรูปแบบของร้านอาหาร และ ร้านเบเกอรี่ช้อพทั้งในกรุงเทพฯ
และ ต่างจังหวัด เพื่อให้กลุ่มเป้าหมายเข้าถึงบริการ และผลิตภัณฑ์ได้อย่างสะดวก ในปี 2560 เอส
แอนด์ พี เปิดร้านอาหารใหม่จำนวน 8 สาขา ที่ รพ. วิภาวดี เดอะ มอลล์บางกะปิ หัวหิน ปตท.
ศูนย์วิจัย วังน้อย รอยัลการ์เด้น พัทยา รพ.สมิติเวช ชลบุรี บิ๊กซี รัชดา โรบินสัน เพชรบุรี และ
ร้านเบเกอรี่ ช้อพจำนวน 9 สาขา นอกจากนั้น ยังมีการเปิดร้านอาหารญี่ปุ่น Umeno Café
คาเฟ่ของคนรักเต้าหู้ สาขาในเครือของ Umenohana ร้านอาหาร SNP HQ เปิดใหม่ที่ เมกา
บางนา และ ร้านนายห้าง ล้ง 1919 ที่ท่าเรือหวั่งลี คลองสาน เป็นร้านอาหาร
เชิงไลฟ์สไตล์ภายใต้สถาปัตยกรรมแบบแบบจีนยุคเก่าที่ได้แรงบันดาลใจมาจากนายห้างคุณสุริยนต์
ไรวา ทำให้ที่นี่แฝงไปด้วยกลิ่นอายอบอุ่นแบบย้อนยุค และเมนูแบบไทยจีน

และ บริษัทฯ ได้เปิดร้าน วานิลา แบรนด์ไลฟ์สไตล์ สำหรับคนรุ่นใหม่ สาขาที่สองในเมืองเซี่ยงไฮ้
ประเทศจีน

(2) การพัฒนาผลิตภัณฑ์และการส่งเสริมการขาย

เมนู และ ผลิตภัณฑ์ใหม่ ๆ เป็นส่วนหนึ่งของความสำเร็จของ เอส แอนด์ พี
นอกจากความแปลกใหม่ ทาง บริษัทฯ ได้ให้ความสำคัญในทุก ๆ ด้าน เช่น ความอร่อย
คุณภาพของวัตถุดิบ การตกแต่งที่ดูสวยงาม ธีมเมนูอาหารเครื่องดื่ม และเบเกอรี่ตามเทศกาลสำคัญ
ๆ Simply Valentine เทศกาลแห่งความรัก Summer Delight เทศกาลข้าวแช่
และข้าวเหนียวมะม่วงน้ำดอกไม้ Simply Thai Taste เทศกาลอาหารไทย,
เทศกาลขนมไหว้พระจันทร์ ซึ่งปีนี้ทาง เอส แอนด์ พี ได้ซื้อลิขสิทธิ์ The Mask Singer
เพื่อมาทำเป็นหน้าเค้ก และ ขนมไหว้พระจันทร์ชุดหน้ากากนักร้อง “The Mask Collection”
เทศกาลเจ

เมนูอาหาร Royal Project ที่ ทาง เอส แอนด์ พี ใช้วัตถุดิบจากโครงการหลวง
และรายการเค้กและ คุ๊กกี้ ส่งท้ายปีเก่าต้อนรับปีใหม่ “Cake Carnival”

เค้ก และคุ้กกี้ ลิขสิทธิ์ตัวใหม่ จาก Star Wars

รายการส่งเสริมการขายหลัก ๆ คือ วันพุธ ผลิตภัณฑ์เบเกอรี่ ลด 20% พาย 2 ชิ้น 40 บาท
เค้กกล้วยหอม 3 ชิ้นแถมฟรี 1 ชิ้น บัทเตอร์ 2 ชิ้นฟรี 1 ชิ้น ส่วนอาหารจะเป็นชุดเซ็ตปลา Joy
of Sharing เครื่องดื่มบูลคัพ จัดรายการ ซื้อ 1 แถม 1 เดือนละสองวัน

บัตรจอยการ์ด เพิ่มเติม ฟีเจอร์ใหม่ “S&P Mobile Application”
สามารถเติมเงินและไม่ต้องพกบัตร พร้อมรับคะแนนสะสม เมื่อตัดเงินผ่านบัตร หรือ Mobile App
สามารถส่งของขวัญให้คนสำคัญได้

เอส แอนด์ พี ให้ความสำคัญกับการทำการตลาดทางออนไลน์มากขึ้น เน้นการทำการตลาดคอนเทนต์
สร้างเนื้อหาที่น่าสนใจ และใช้โซเชี่ยล เพื่อให้ลูกค้ารับรู้และเกิดความสนใจในผลิตภัณฑ์
มีการโฆษณาขนมไหว้พระจันทร์ทางสื่อทีวี และออนไลน์ และ โฆษณา “The Most Diverse
Meal” มื้ออาหารอร่อยขึ้นด้วยความหลากหลาย เพื่อโปรโมทธุรกิจร้านอาหาร
โดยใช้สื่อออนไลน์เพื่อสร้างการรับรู้ในแบรนด์
และส่งท้ายช่วงเทศกาลปลายปีด้วยโฆษณาทางออนไลน์โปรโมทการมอบเค้กอร่อยจาก เอส แอนด์ พี
ให้ คนที่คุณรักด้วย Surprise Cake…Wrap Happiness
ที่คุณสามารถซ่อนของขวัญเซอร์ไพรส์ให้คนพิเศษได้ทุกช่วงเวลาความสุข มีความรักซ่อนอยู่เสมอ

(3) รางวัลและความสำเร็จ

-   รางวัล International innovation awards 2017

  บริษัทรับมอบรางวัล “International Innovation Awards 2017” (IIA 2017)
  ประเภท Services & Solutions ซึ่งเป็นรางวัลระดับเอเชีย จากโครงการ "โซลาร์รูฟ”
  โรงงานเบเกอรี่ เอส แอนด์ พี ประหยัดพลังงาน (The Solar Roof : S&P Bakery
  Factory Energy Saving Project) ซึ่งจัดโดยเอ็นเตอร์ไพรส์ เอเชีย (Enterprise
  Asia) โดยมี คุณวิลเลียม เอ็นจี ประธานเอ็นเตอร์ไพรส์เอเชีย เป็นผู้มอบ ณ โรงแรม ไฮแอท
  ออนเดอะบันด์ เซี่ยงไฮ้ ประเทศจีน เมื่อวันที่ 1 ธันวาคม 2560

  เอส แอนด์ พี มีความภาคภูมิใจที่ได้มีส่วนในการลดการใช้พลังงานไฟฟ้า
  ด้วยการผลิตพลังงานสะอาดอันเป็นอีกหนึ่งพลังงานทางเลือกที่จะช่วยลดผลกระทบต่อสิ่งแวดล้อม
  ในการผลิตเบเกอรี่ S&P หลากหลายผลิตภัณฑ์ อาทิ เค้กกล้วยหอม บัทเทอร์เค้ก มาร์เบิ้ลเค้ก
  พัฟ พาย คุ้กกี้ ขนมไหว้พระจันทร์ และพิซซ่า

  S&P มีความมุ่งมั่นที่จะทำสิ่งดีๆ เพื่อสังคมไทยตลอดไป

-   เครื่องหมายมาตรฐานอาหารเพื่อการท่องเที่ยวประจำปี 2017

  ร้าน S&P ได้รับโล่เครื่องหมายมาตรฐานอาหารเพื่อการท่องเที่ยวประจำปี 2017 จำนวน 6
  สาขา ได้แก่ สาขาเซ็นทรัลแอร์พอร์ต สาขาเซ็นทรัลขอนแก่น สาขาเซ็นทรัลภูเก็ต
  สาขาเซ็นทรัลเฟสติวัลเชียงใหม่ สาขาท่ามหาราช สาขาสุวรรณภูมิแอร์พอร์ต คาเฟ่ 2

-   รางวัล Asia Responsible Entrepreneurship Awards 2017

  รับมอบรางวัล Asia Responsible Entrepreneurship Awards 2017 (AREA) เป็นปีที่
  2 รางวัลระดับเอเชีย ด้านความรับผิดชอบต่อสังคม ประเภท Social Empowerment
  (การเสริมสร้างพลังทางสังคม) จากโครงการ S&P Kitchen for Kids ที่ได้พัฒนาโรงครัว
  ให้กับโรงเรียนในชนบทอย่างต่อเนื่องเป็นปีที่ 9 รวมทั้งสิ้น 24 โรงเรียนทั่วประเทศ โดยมี LT
  Gen Sudhir Sharma Advisor of Enterprise Asia และ Alexandra Boakes
  Tracy President Of Hoi Ping Ventures, Hong Kong เป็นผู้มอบ ณ
  โรงแรมเรเนซองส์ กรุงเทพฯ เมื่อวันที่ 2 มิถุนายน 2560

-   รางวัล IP Champion 2017

  คุณเกษสุดา ไรวา ประธานเจ้าหน้าที่บริหาร และคุณวิทูร ศิลาอ่อน
  กรรมการผู้จัดการใหญ่สายปฎิบัติการและบุคคล รับรางวัล ไอพีแชมป์เปี้ยน 2017
  ผู้ประกอบการธุรกิจดีเด่น สาขาเครื่องหมายการค้า ประเภทธุรกิจขนาดใหญ่
  โดยกระทรวงพาณิชย์ จากคุณวินิจฉัย แจ่มแจ้ง ผู้ช่วยรัฐมนตรีประจำกระทรวงพาณิชย์ เป็นผู้มอบ
  โดยมีคุณภัทรา ศิลาอ่อน ประธานกรรมการ และคุณประเวศวุฒิ ไรวา ประธานกรรมการ บริหาร
  ร่วมแสดงความยินดี ณ ศูนย์แสดงสินค้าไบเทค บางนา เมื่อวันที่ 4 พฤษภาคม 2560

-   รางวัล Thailand Top Company Awards 2017

  คุณวิทูร ศิลาอ่อน กรรมการผู้จัดการใหญ่สายปฏิบัติการและบุคคล รับรางวัล Thailand Top
  Company Awards 2017 ประเภทกลุ่มธุรกิจอาหารและเครื่องดื่ม ต่อเนื่องเป็นปีที่ 4
  ซึ่งเป็นรางวัลสำหรับองค์กรที่ได้รับคำชื่นชมในด้านสินค้าหรือบริการจากผู้ใช้บริการ
  รวมทั้งพิจารณาจากบริษัทที่ติดอันดับมีรายได้สูงสุด 1,000 อันดับแรกของประเทศ โดยมี ฯพณฯ
  ศาสตราจารย์เกียรติคุณ นายแพทย์เกษม วัฒนาชัย เป็นผู้มอบรางวัล จัดโดยนิตยสาร
  Business+ ร่วมกับมหาวิทยาลัยหอการค้าไทย ณ โรงแรมดุสิตธานี เมื่อวันที่ 14 มีนาคม 2560

-   รางวัล Herworld Editor’s Choice Awards 2017

  คุณมณีสุดา ศิลาอ่อน ผู้จัดการฝ่ายสื่อสารองค์กร รับมอบรางวัล Herworld Editor’s Choice
  Awards 2017 ประเภท Best of Delicious Cake จากคุณวิโรจน์ วชิรเดชกุล CEO บริษัท
  ทรีแดนซ์ พับลิชชิ่ง จำกัด ณ โรงแรมเมร์เคียวแบงค็อก มักกะสัน เมื่อวันที่ 8 ธันวาคม 2560

-   รางวัล Green Industry

  โรงงานผลิตอาหาร ลาดกระบัง เข้าร่วมโครงการอุตสาหกรรมสีเขียว และได้รับรางวัล Green
  Industry จากการนิคมอุตสาหกรรมแห่งประเทศไทย

-   รางวัล Green Star Awards

  โรงงานผลิตอาหาร ลาดกระบัง เข้าร่วมโครงการธรรมาภิบาลสิ่งแวดล้อม และได้รับรางวัล
  Green Star Awards จากการนิคมอุตสาหกรรมแห่งประเทศไทย

(4) กิจกรรมการตลาดเพื่อเพิ่มยอดขาย

เพื่อให้กลุ่มลูกค้าต่าง ๆ เข้าถึงแบรนด์ เอส แอนด์ พี
ได้ง่ายทางบริษัทได้มีการจัดกิจกรรมส่งเสริมการขายหลากหลายรูปแบบ
เพื่อเป็นการตอบแทนลูกค้าที่ให้การสนับสนุน เอส แอนด์ พี มาตลอดเวลา และ
เป็นการสร้างโอกาสการเพิ่มยอดขายโดยรวมให้มากขึ้น รายการส่งเสริมการขาย และกิจกรรมต่าง
ๆ จะเป็นส่วนเสริมกลยุทธ์หลักของการตลาดที่เน้นการมอบสิ่งดี ๆ ให้ลูกค้า ทั้งความอร่อย
คุณภาพของวัตถุดิบที่ใช้ ความใส่ใจในการบริการลูกค้า เพื่อให้ทุกมื้อของทุกคนในครอบครัว
เต็มไปด้วยความสุข กิจกรรมการตลาดหลัก ๆ ในปีที่ผ่านมา

-   รายการวันพุธลด 20%สำหรับ ผลิตภัณฑ์ เบเกอรี่
    ซึ่งเป็นกิจกรรมที่ได้รับความสนใจจากลูกค้าอย่างต่อเนื่องมาทุกปี และสำหรับเค้กปอนด์
    ทางบริษัทฯ มอบส่วนลด 15 % ทุกวัน สำหรับสมาชิกบัตรจอย การ์ด

-   กิจกรรมส่งเสริมการขายในช่วงเทศกาลปีใหม่ รับส่วนลด 20% ซื้อเค้กปอนด์ตั้งแต่ 2 ชิ้นขึ้นไป
    และซื้อคุกกี้ 4 กล่องรับฟรี 1 กล่อง

-   Cake Carnival เทศกาลเค้ก และคุ้กกี้ยิ่งใหญ่แห่งปี จัดขี้นที่ เซ็นทรัล พลาซ่า แกรนด์
    พระราม 9 มีกิจกรรมต่าง ๆ มากมาย ทั้ง คอนเสิร์ต ความบันเทิงจากดาราศิลปิน
    และการเปิดตัว Surprise Cake

-   เทศกาลขนมไหว้พระจันทร์ในปีนี้ทาง เอส แอนด์ พี ได้ร่วมกับ The Mask Singer
    รายการโทรทัศน์ประเภทเรียลลิตี้เกมโชว์และมิวสิกโชว์ของ Work Point Entertainment
    นำลิขสิทธิ์หน้ากากนักร้องมาใช้ในการออกแบบบรรจุภัณฑ์สำหรับขนมไหว้พระจันทร์ เอส แอนด์
    พี และผลิตภัณฑ์เค้กปอนด์ ดีไซน์หน้ากากนักร้อง “Tha Mask Collection"

-   กิจกรรม กาแฟ บลูคัพ D-Day ซื้อ กาแฟ ชา สมูทตี้ และสปาร์คลิ่ง 1 ที่ แถม ฟรี 1 ที่
    ซึ่งจะจัด เดือนละ สองวัน เพื่อเปิดโอกาส ให้กลุ่มเป้าหมายได้ทดลองชิม กาแฟคุณภาพจาก
    บูลคัพและกลายเป็นลูกค้าประจำต่อไป
    ลูกค้าที่มาใช้บริการที่สาขาก็เพิ่มขึ้นและมีการซื้อผลิตภัณฑ์อื่นๆ เพิ่มเติม เช่น เบเกอรี่
    เป็นกิจกรรมที่สำคัญที่ช่วยสร้างยอดขายสาขา

-   กิจกรรมส่งเสริมการตลาดเนื่องในเทศกาลสำคัญต่างๆของคนไทยในรอบปี เช่น
    ในวันเด็กมีการแจกของที่ระลึกให้กับเด็กๆที่เข้ามาทานอาหารในร้าน หรือในวันแม่ และวันพ่อ
    ที่คุณลูกสามารถพาคุณพ่อ และคุณแม่มาทานอาหารที่ร้าน เอส แอนด์ พี ได้ฟรี
    เพื่อตอบโจทย์ความเป็นร้านอาหารของทุกคนในครอบครัว

-   การตลาดออนไลน์ หรือการทำการตลาดผ่านสื่ออิเล็คทรอนิกส์
    เป็นช่องทางการประชาสัมพันธ์ธุรกิจและช่องทางการติดต่อลูกค้าที่สำคัญ สำหรับบริษัทฯ เฟซบุ๊ค
    ไลน์ อินสตาแกรม และ เว็บไซต์ โดยเน้นหนักการทำการตลาดแบบ
    คอนเทนท์มาร์เก็ตติ้ง (Content Marketing) ที่เน้นเนื้อหาที่มีคุณค่า สร้างความรู้สึกดี ๆ
    ให้เกิดขึ้นในใจลูกค้า และทำให้แบรนด์ เอส แอนด์ พี เป็นแบรนด์ที่ลูกค้าชื่นชอบ และ
    เลือกเป็นอันดับแรก

-   ช่วงปลายปี เอส แอนด์ พี ได้ เปิดตัวบัตรสมาชิก Joy Card แบบเติมเงิน (ระบบ S&P
    e-Wallet) เพิ่มความสะดวกสบายในการทานอาหาร หรือซื้อผลิตภัณฑ์ที่ร้าน เอส แอนด์ พี
    พร้อมสิทธิพิเศษมากมาย รวมถึงการรับคะแนนสะสมเมื่อใช้จ่ายผ่านบัตรสมาชิก

2.5 การจัดหาวัตถุดิบของบริษัท

นโยบายด้านการจัดซื้อ-จัดหา

บริษัทดำเนินธุรกิจโดยยึดมั่นในความรับผิดชอบต่อผู้มีส่วนได้เสียทุกกลุ่ม
ด้วยตระหนักดีว่าผลิตภัณฑ์ของบริษัทจะ ต้องมีคุณภาพสะอาดปลอดภัยและมีมาตรฐานเดียวกัน
เพื่อให้ผู้บริโภคเกิดความมั่นใจในผลิตภัณฑ์ของบริษัท
ดังนั้นนโยบายด้านการจัดซื้อ-จัดหาวัตถุดิบบรรจุภัณฑ์เพื่อใช้ในกระบวนการผลิตบรรจุภาชนะและบรรจุภัณฑ์ที่หีบห่อผลิตภัณฑ์จากโรงงานไปยังร้านอาหาร
และร้านเบเกอรี่ ตลอดจนได้พัฒนาปรับปรุงกระบวนการส่งมอบแบบทวนสอบได้
โดยต้องผ่านการทดสอบ คัดสรรจนมั่นใจว่าสินค้าและบริการมีมาตรฐานเพียงพอ
บริษัทจึงได้ดำเนินนโยบายการจัดซื้อโดยคำนึงถึงการบริหารจัดการเพื่อให้บริษัทสามารถบรรลุเป้าหมายและสอดคล้องกับแผนกลยุทธ์ของบริษัทในระยะยาวซึ่งสามารถสรุปได้ดังนี้

(1) มุ่งเน้นความมีคุณภาพและต่อเนื่อง

แนวทางในการสรรหาวัตถุดิบ ภาชนะ และบรรจุภัณฑ์
ที่จะจัดซื้อจัดหาต้องมีการประเมินว่าคู่ค้าจะต้องมีศักยภาพในการผลิต
สามารถควบคุมคุณภาพได้อย่างสม่ำเสมอ มีกระบวนการในการคัดสรรเลือกวัตถุดิบตั้งแต่ต้นน้ำ
การควบคุมมาตรฐานการผลิตและจัดเก็บสต๊อคสินค้า และส่งมอบสินค้าให้แก่บริษัทอย่างเพียงพอ
ทันตามข้อกำหนด และรอบเวลาที่ตกลงกัน และพร้อมร่วมแก้ปัญหากรณีเกิดเหตุการณ์ฉุกเฉิน
คู่ค้าผู้ให้บริการทุกราย ต้องมีคุณสมบัติ เหมาะสมตามประเภทของสินค้าที่ตนจัดจำหน่าย
ผ่านการพิจารณารับรองมาตรฐานสินค้าตามข้อกำหนดของภาครัฐและข้อกำหนดของบริษัทเช่นสินค้าประเภทวัตถุดิบหลักจะต้องมีเอกสารรับรองมาตรฐานสินค้า
มีกระบวนการการตรวจสอบระหว่างและหลังการผลิตในขณะที่มีการบริหารความเสี่ยงเรื่องการขาดสินค้าและราคาสินค้า
ไม่ให้ผันแปรอย่างมีนัยสำคัญซึ่งส่งผลกระทบต่อการบริหารต้นทุนการผลิตของบริษัท

(2) มีมาตรฐานเดียวกัน

โดยวัตถุดิบภาชนะและบรรจุภัณฑ์ที่จัดซื้อจัดหา
จะต้องมีการควบคุมมาตรฐานตามเกณฑ์มีการกำหนดSpecification
เพื่อให้คู่ค้าและบุคลากรที่เกี่ยวข้องใช้เป็นบรรทัดฐานในการกำกับดูแลสินค้า ให้มีคุณสมบัติสม่ำเสมอ
สด สะอาดปลอดภัยไม่มีสารปนเปื้อนซึ่งอาจส่งผลกระทบต่อผลิตภัณฑ์และผู้บริโภค
ซึ่งบริษัทได้จัดให้มีกระบวนการทดสอบและทวนสอบวัตถุดิบอย่างเพียงพอและเชื่อมั่นได้ว่าวัตถุดิบ
ภาชนะ และบรรจุภัณฑ์ มีมาตรฐานและมีคุณค่าทางโภชนาการเชื่อถือได้ก่อนถึงมือผู้บริโภค

(3) สนับสนุนและพัฒนา คู่ค้า พันธมิตรธุรกิจ และกลุ่มเกษตรกรจากแหล่งต้นน้ำ

บริษัทได้เล็งเห็นถึงความสำคัญต่อการสนับสนุนและเสริมสร้างสัมพันธภาพที่ดีต่อคู่ค้า
และพันธมิตรทางการ ค้า ในแนวคิดที่ว่าธุรกิจจะเจริญเติบโตในระยะยาวอย่างยั่งยืนได้นั้น
ปัจจัยแห่งความสำเร็จด้านหนึ่งคือการส่งเสริมสนับสนุนและร่วมมือกันพัฒนาคู่ค้าและพันธมิตรให้เจริญเติบโตไปพร้อม
ๆ กันกับบริษัท โดยจัดให้มีการช่วยเหลือร่วมแก้ปัญหา เสริมสร้างศักยภาพซึ่งกันและกัน
เช่นการให้คำแนะนำ ร่วมกันวิจัยและพัฒนา หาผู้มีความรู้เข้ามาให้คำปรึกษา
รวมถึงการให้ข้อมูลเกี่ยวกับความต้องการวัตถุดิบและผลิตภัณฑ์ในแต่ละช่วงระยะเวลาตามแผนงานการผลิต
และแผนการตลาดของบริษัท
เพื่อให้คู่ค้าสามารถวางแผนระยะยาวในการจัดเตรียมสินค้าที่มีมาตรฐานและราคาเหมาะสม
รวมถึงมีนโยบายเข้าไปให้การสนับสนุนพัฒนาส่งเสริมพัฒนาเกษตรกรจากแหล่งผลิตต้นน้ำในรูปของ
Contract Farming และให้ทุนสนับสนุนองค์กรภาคการศึกษามหาวิทยาลัย
เพื่อการวิจัยและพัฒนาสายพันธุ์ปลาบึก ซึ่งเป็นวัตถุดิบและอาหารที่มีคุณค่าทางโภชนาการสูง

(4) บริหารคลังสินค้าอย่างมีประสิทธิภาพ

ในกระบวนการบริหารจัดการหน่วยงานจัดซื้อจัดหาและคลังสินค้า
ได้มีการจัดทำแผนงานร่วมกันเพื่อเป็นแนวทางในการบริหารและควบคุมกำกับดูแลสินค้า
ให้รองรับความต้องการใช้งานและการเจริญเติบโตของงานขาย
โดยจัดให้มีการประมาณการปริมาณสินค้าและวัตถุดิบที่ใช้งานประเภทต่าง ๆ
ให้สัมพันธ์กับความต้องการ สอดคล้องกับแผนการผลิต
การขายและการตลาดกำหนดวิธีจัดการบริหารคลังสินค้า สินค้าคงคลัง วิธีการจัดเก็บสต๊อค
วิธีการควบคุมการเบิกจ่าย อายุสินค้า รถขนส่ง และวิธีการจัดส่ง การส่งมอบสินค้าถึงจุดขาย
และลูกค้าภายนอก มีการจดบันทึกและติดตามประเมินผลซึ่งส่งผลดีต่อการบริหาร
และจัดการต้นทุนสินค้าในภาพรวม ลดการสูญเสียมีการประสานงานร่วมกับฝ่ายวิจัยพัฒนา
ฝ่ายการตลาด
เพื่อวางแผนในการจัดหาวัตถุดิบภาชนะและบรรจุภัณฑ์ที่ใช้ให้เหมาะสมกับภาวะกาลปัจจุบัน
มีแผนงานในการจัดการวัตถุดิบที่คุณสมบัติผันแปรผันผวน
หรือเปลี่ยนแปลงไปตามฤดูกาลโดยมีการกำหนดคุณสมบัติเฉพาะกาล และหาสินค้าทดแทน

ในปี 2560 บริษัทยังคงให้ความสำคัญอย่างต่อเนื่อง
ในเรื่องของการควบคุมมาตรฐานคุณภาพสินค้าความสะอาดความปลอดภัยความมีคุณค่าทางโภชนาการบริหารต้นทุน
การบริหารความเสี่ยงป้องกันการขาดสินค้า ทบทวน
และปรับปรุงกระบวนการจัดซื้อจัดหาการควบคุมคุณภาพระหว่างการจัดเก็บ การบริหารคลังสินค้า
การบริหารการจัดส่งขนส่ง การประเมินผลและติดตาม Supplier หรือคู่ค้า สินค้าและบริการดังนี้

-   พัฒนาการดำเนินงานของหน่วยงานจัดซื้อจัดหาและคลังสินค้า ให้มีความสอดคล้องกับมาตรฐาน
    ข้อกำหนดทางกฎหมาย และ ทิศทางนโยบายและแผนงานกรอบใหญ่ของบริษัท

-   สื่อสารและให้ความรู้ด้านความปลอดภัย
    คุณภาพโภชนาการและสุขภาพแก่ผู้มีส่วนได้ส่วนเสียในธุรกิจของเอสแอนด์พีและพนักงานในองค์กร

-   พัฒนาเครือข่ายวิชาการและผู้เชี่ยวชาญ
    เพื่อความมั่นใจในการพัฒนามาตรฐานความปลอดภัยและคุณภาพอาหารนำมาตรฐานสากล
    และเทคโนโลยีมาช่วยในการพัฒนาและประยุกต์ใช้มาตรฐานความปลอดภัย

-   พัฒนาบุคลากรในทีมให้มีทักษะสามารถประเมินความเสี่ยง
    เพื่อความมั่นใจในการบริหารจัดการเชิงป้องกัน

-   พัฒนาเสริมประสิทธิภาพการบริหารงานจัดการระบบงานคลังสินค้า
    ในปัจจุบันและศึกษาควบคู่ไปกับการหาผู้เชี่ยวชาญและให้บริการด้าน Warehouse
    Management เพื่อเสริมประสิทธิภาพและบริหารต้นทุนการจัดการ

-   ทบทวนปรับปรุงระบบงาน จัดบุคลากรผู้รับผิดชอบให้รองรับงาน
    สามารถแก้ไขกรณีเกิดปัญหาให้งานด้านต่างๆให้มีกระบวนการที่สั้นกระชับรวดเร็ว

-   ทบทวนผู้ขายต้นทุนวัตถุดิบสินค้าการขนส่งและส่งมอบสินค้า ให้กับสาขาเบเกอรี่ชอพ
    โรงงานผลิต ที่ตั้งอยู่ในกรุงเทพ และ ต่างจังหวัดตามภูมิภาคต่าง ๆ

3. ปัจจัยความเสี่ยง

จากสภาพแวดล้อมอุตสาหกรรม ภาวะการแข่งขัน พฤติกรรมของผู้บริโภค
การเปิดเสรีทางการค้าและบริการ การก่อตั้งประชาคมเศรษฐกิจอาเซียน (AEC)
การพัฒนาของระบบสารสนเทศ การดำเนินงาน
กฎระเบียบและมาตรฐานที่มีการเปลี่ยนแปลงอย่างรวดเร็ว
ทำให้ปัจจัยและโอกาสการเกิดความเสี่ยงทั้งภายในและภายนอกของบริษัทมีเพิ่มสูงขึ้น
ทั้งนี้บริษัทให้ความสำคัญด้านการบริหารความเสี่ยงมาโดยตลอด
และได้จัดตั้งคณะกรรมการความเสี่ยงเมื่อวันที่ 28 กุมภาพันธ์ 2555 เพื่อกำหนดนโยบาย
แนวทางและการติดตาม รวมทั้งประเมินผลของการบริหารความเสี่ยง

คณะกรรมการบริหารความเสี่ยงได้ดำเนินการกำหนดนโยบายและพิจารณาการบริหารความเสี่ยงของทุกหน่วยงานในองค์กรตามความรับผิดชอบที่ได้รับมอบหมายจากคณะกรรมการบริษัท
ซึ่งรวมถึงการประเมินความเสี่ยงในโครงการสำคัญที่มีงบการลงทุนสูง
ก่อนนำเสนอต่อคณะกรรมการบริษัท
ทั้งนี้คณะกรรมการบริหารพิจารณาแล้วว่าปัจจัยความเสี่ยงหลักของบริษัทและแนวทางการบริหารมีดังต่อไปนี้

3.1 ความเสี่ยงด้านกลยุทธ์

การวางแผนกลยุทธ์เป็นเครื่องมือสำคัญในการกำหนดทิศทางการดำเนินงานเพื่อให้บริษัทสามารถดำเนินการได้สำเร็จตามวัตถุประสงค์และเป้าหมายที่กำหนด
คณะกรรมการบริษัทจึงกำหนดให้มีการจัดทำแผนกลยุทธ์และงบประมาณเพื่อกำหนดยุทธศาสตร์ในการดำเนินธุรกิจทั้งระยะสั้นและระยะยาว
โดยในการดำเนินงานได้มีการวิเคราะห์ความเป็นไปได้และปัจจัยที่ส่งผลกระทบต่อการดำเนินธุรกิจอันได้แก่
ปัจจัยภายใน ปัจจัยภายนอก สภาพแวดล้อมทางเศรษฐกิจ ภาวะอุตสาหกรรม และคู่แข่งขัน
รวมทั้งการพิจารณาโอกาสในการขยายธุรกิจในต่างประเทศ
ซึ่งปัจจุบันบริษัทได้จัดตั้งสำนักกลยุทธ์ที่มีหน้าที่รับผิดชอบโดยตรง
คณะกรรมการบริหารความเสี่ยงมีหน้าที่พิจารณาและให้คำแนะนำต่อสำนักกลยุทธ์ในภาพรวม

3.2 ความเสี่ยงด้านปฏิบัติการ

ในขบวนการดำเนินการการปฏิบัติงานของแต่ละหน่วยงานในองค์กร ถือเป็นปัจจัยหนึ่งที่สำคัญในการ
ขับเคลื่อนให้บริษัทสามารถบรรลุเป้าหมายและวัตถุประสงค์ที่กำหนดได้
บริษัทมีการขยายธุรกิจมาโดยตลอดทั้งจำนวนสาขา และจุดให้บริการเพิ่มขึ้น
รวมทั้งเสนอผลิตภัณฑ์ใหม่และแตกแขนงธุรกิจ เช่น ร้านอาหารญี่ปุ่นโดยบริษัท
มีการจัดรับพนักงานเพิ่มอย่างต่อเนื่อง
ดังนั้นในการดำเนินงานหากผู้ปฏิบัติงานไม่สามารถปฏิบัติงานได้ตามภารกิจที่กำหนดได้ก็จะส่งผลให้การขับเคลื่อนองค์กรเป็นไปอย่างเชื่องช้า
ขาดประสิทธิผล คณะกรรมการบริษัทและฝ่ายบริหาร ได้ตระหนักถึงปัจจัยดังกล่าว
จึงได้จัดให้มีการฝึกอบรม เพื่อสร้างการรับรู้และเข้าใจให้แก่พนักงานแต่ละระดับชั้น
มีการจัดทำคู่มือ/แนวทางการปฏิบัติงาน สำหรับกิจกรรมที่สำคัญ
มีการแบ่งแยกหน้าที่งานเพื่อให้มีการสอบทานงานระหว่างกัน
มีการรายงานและติดตามอย่างเป็นระบบ
รวมทั้งพิจารณาแนวทางการพัฒนาวิธีการทำงานเพื่อให้เกิดประสิทธิภาพ ความรวด เร็ว
มีความถูกต้องและควบคุมต้นทุนทั้งการผลิต การบริหารและการให้บริการ
นอกจากนี้บริษัทได้จัดให้มีฝ่ายตรวจสอบภายในเพื่อทำหน้าที่ในการตรวจสอบและติดตาม
ทั้งนี้คณะกรรมกรบริหารความเสี่ยงมีหน้าที่พิจารณาความเสี่ยงด้านปฏิบัติการทั้งระดับผลกระทบต่อองค์กรและโอกาสที่จะเกิดขึ้น
รวมถึงแนวทางป้องกันและบริหารความเสี่ยงนั้น ๆ

3.3 ความเสี่ยงด้านการเงิน

บริษัทมีการบริหารจัดการด้านการเงิน โดยคำนึงถึงความเสี่ยงด้านสภาพคล่อง (Liquidity
Risk) ด้านคู่ค้า (Credit Risk) และด้านตลาด เช่น
ความผันผวนของอัตราแลกเปลี่ยนหรือการปรับตัวของอัตราดอกเบี้ย (Market Risk) เป็นหลัก
ทั้งนี้ บริษัทมีการจัดทำประมาณการทางการเงิน แนวทางการบริหาร
การติดตามและกำหนดมาตรฐานต่าง ๆ เช่น สัดส่วนหนี้สินต่อทุน
ทรัพย์สินระยะสั้นหรือเงินสำรองอย่างชัดเจน เพื่อนำมาใช้ในการบริหารความเสี่ยงทางการเงิน
สำหรับความเสี่ยงของอัตราแลกเปลี่ยนนั้น
เนื่องจากการลงทุนในการเปิดสาขาต่างประเทศเป็นการลงทุนระยะยาว
รายได้และค่าใช้จ่ายจะอยู่ในเงินสกุลเดียวกันเป็นหลัก รวมถึงการจ่ายเงินปันผลไม่ได้เกิดขึ้นบ่อย
ดังนั้น บริษัทจึงยังไม่มีความจำเป็นที่จะต้องทำสัญญาซื้อขายเงินตราล่วงหน้า (Forward
Contract) ในขณะนี้

3.4 ความเสี่ยงด้านระบบเทคโนโลยีสารสนเทศ

บริษัทมีการขยายธุรกิจ อาทิการเพิ่มจำนวนสาขา และจุดให้บริการ
ระบบเทคโนโลยีสารสนเทศจึงมีบทบาทสำคัญในการสนับสนุนการการปฏิบัติงานของหน่วยงานต่าง ๆ
ในองค์กรให้มีประสิทธิภาพ การเชื่อมต่อระบบงานย่อยต่าง ๆ
ความปลอดภัยของข้อมูลและการเข้าถึงข้อมูลในระบบงาน
การส่งผ่านข้อมูลเพื่อช่วยสนับสนุนในการจัดทำรายงานต่าง ๆ
ให้หัวหน้าฝ่ายงานและผู้บริหารจะเป็นส่วนช่วยให้บริษัทมีการบริหารจัดการข้อมูลที่มีประสิทธิภาพ
บริษัทจึงได้กำหนดให้มีหน่วยงานเทคโนโลยีสารสนเทศเป็นหน่วยงานที่มีหน้าที่รับผิดชอบดูแลระบบงาน
และเสริมสร้างให้องค์กรมีความพร้อมในการรองรับนวัตกรรมใหม่ ๆ ทางด้านเทคโนโลยี
มีการกำหนดให้มีการจัดทำแผนแม่บททางด้านเทคโนโลยีสารสนเทศ
เพื่อให้สอดรับกับแผนธุรกิจขององค์กร
มีการจัดทำแผนความมั่นคงปลอดภัยทางด้านเทคโนโลยีสารสนเทศ แผนธุรกิจต่อเนื่อง
แผนสำรองฉุกเฉิน เพื่อช่วยในการสนับสนุนงานทางด้านเทคโนโลยีสารสนเทศ
มีการรายงานและติดตามการปฏิบัติตามแผนงานดังกล่าวข้างต้นให้ผู้บริหารรับทราบอย่างสม่ำเสมอ

3.5 ความเสี่ยงด้านภัยพิบัติทางธรรมชาติและการเมือง

บริษัทได้ตระหนักถึงภัยพิบัติทางธรรมชาติที่มีผลต่อการดำเนินธุรกิจปกติของบริษัท เช่น น้ำท่วม
โรคระบาด (เช่น โรคไข้หวัดนก) ความไม่สงบทางการเมือง เป็นต้น ดังนั้น
บริษัทจึงได้เตรียมแผนการรองรับรวมทั้งการฝึกอบรมพนักงานในการรับมือกับภัยธรรมชาติต่าง ๆ
รวมทั้งภัยที่เกิดจากอุบัติเหตุหรือจากการกระทำของมนุษย์ เช่น ไฟไหม้ การประท้วงต่าง ๆ
โดยแผนรองรับดังกล่าวได้แบ่งเป็นระยะสั้นในกรณีที่เกิดเหตุฉุกเฉินและบริษัทจำเป็นต้องดำเนินการทางธุรกิจอย่างต่อเนื่อง
(Business Continuity Plan : BCP) และแผนระยะปานกลางถึงยาว
เพื่อระงับหรือบรรเทาเหตุการณ์เฉพาะหน้าตามเหตุการณ์นั้น ๆ
และให้มีผลกระทบกับการดำเนินธุรกิจให้น้อยที่สุด โดยแผน BCP
จะต้องได้รับการทบทวนจากคณะกรรมการบริหารความเสี่ยงเป็นระยะ ๆ
และหากมีเหตุการณ์ฉุกเฉินเกิดขึ้น
คณะกรรมการบริหารความเสี่ยงจะประเมินผลการบริหารความเสี่ยงกับเหตุการณ์นั้น ๆ
เพื่อหาแนวทางปรับปรุงแผนให้มีประสิทธิภาพยิ่งขึ้นในอนาคต

4. ทรัพย์สินที่ใช้ในการประกอบธุรกิจ :

4.1 ทรัพย์สินถาวร

บริษัทฯ และบริษัทย่อยมีทรัพย์สินที่เป็นที่ดินและอาคารใช้เป็นสำนักงาน และโรงงาน
มีมูลค่าทางบัญชีสุทธิ ณ วันที่ 31 ธันวาคม 2560 มีรายละเอียดสรุปได้ดังนี้

+-----------------------------------------+-------------+------------+---+
| ที่ดินและอาคาร                             | ล           | มูลค่าตามบัญชี |   |
|                                         | ักษณะกรรมสิทธิ์ | (ล้านบาท)   |   |
+=========================================+=============+============+===+
| ที่ดิน 3 แปลง รวมเนื้อที่ 109 ตารางวา          | เจ้าของ      | 7.88       |   |
|                                         |             |            |   |
| เลขที่ 457-457/6 ซอยสุขุมวิท 55 ถนนสุขุมวิท     |             |            |   |
|                                         |             |            |   |
| แขวงคลองตันเหนือ เขตวัฒนา กรุงเทพมหานคร     |             |            |   |
+-----------------------------------------+-------------+------------+---+
| ที่ดิน 16 แปลง รวมเนื้อที่ 7 ไร่ 93 ตารางวา     | เจ้าของแ     | 21.10      |   |
|                                         | ละสิทธิการเช่า |            |   |
| เลขที่ 2-2/1 ซอยสุขุมวิท 62 แยก 3 แขวงบางจาก |             |            |   |
|                                         |             |            |   |
| เขตพระโขนง กรุงเทพมหานคร                 |             |            |   |
+-----------------------------------------+-------------+------------+---+
| ที่ดิน 1 แปลง รวมเนื้อที่ 147 ตารางวา          | เจ้าของ      | 5.59       |   |
|                                         |             |            |   |
| ซอยสุขุมวิท62 แยก 3 แขวงบางจาก เขตพระโขนง  |             |            |   |
|                                         |             |            |   |
| กรุงเทพมหานคร                            |             |            |   |
+-----------------------------------------+-------------+------------+---+
| ที่ดิน 4 แปลง รวมเนื้อที่ 88 ตารางวา           | เจ้าของ      | 14.96      |   |
|                                         |             |            |   |
| เลขที่ 335 ถนนบอนด์สตรีท อำเภอปากเกร็ด       |             |            |   |
|                                         |             |            |   |
| จังหวัดนนทบุรี                              |             |            |   |
+-----------------------------------------+-------------+------------+---+
| ที่ดิน 1 แปลง เนื้อที่ 2 ไร่ 2 งาน 95 ตารางวา   | เจ้าของ      | 17.93      |   |
|                                         |             |            |   |
| นิคมอุตสาหกรรมลาดกระบัง เลขที่ 65/5 หมู่ที่ 4    |             |            |   |
|                                         |             |            |   |
| แขวงลำปลาทิว เขตลาดกระบัง กรุงเทพมหานคร    |             |            |   |
+-----------------------------------------+-------------+------------+---+
| ที่ดิน 1 แปลง เนื้อที่ 2 ไร่ 3 งาน 95 ตารางวา   | เจ้าของ      | 20.00      |   |
|                                         |             |            |   |
| นิคมอุตสาหกรรมลาดกระบัง เลขที่ 65/4 หมู่ที่ 4    |             |            |   |
|                                         |             |            |   |
| แขวงลำปลาทิว เขตลาดกระบัง กรุงเทพมหานคร    |             |            |   |
+-----------------------------------------+-------------+------------+---+
| ที่ดิน 1 แปลง เนื้อที่ 38 ไร่ 3 งาน 46 ตารางวา  | เจ้าของ      | 142.60     |   |
|                                         |             |            |   |
| เลขที่ 86 หมู่ 4 ถนนบางนา-ตราด กม. 23.5     |             |            |   |
|                                         |             |            |   |
| ตำบลบางเสาธง อำเภอบางเสาธง              |             |            |   |
|                                         |             |            |   |
| จังหวัดสมุทรปราการ                         |             |            |   |
+-----------------------------------------+-------------+------------+---+
| ที่ดิน 3 แปลง 3 คูหา เนื้อที่ 80 ตารางวา        | เจ้าของ      | 0.57       |   |
|                                         |             |            |   |
| เลขที่ 75/51-53 หมู่ 6 ตำบลรัษฎา             |             |            |   |
|                                         |             |            |   |
| อำเภอเมืองภูเก็ต จังหวัดภูเก็ต                 |             |            |   |
+-----------------------------------------+-------------+------------+---+
| ที่ดิน 3 แปลง 3 คูหา เนื้อที่ 97 ตารางวา        | เจ้าของ      | 7.13       |   |
|                                         |             |            |   |
| เลขที่ 300/9 ถนนมณีนพรัตน์ ตำบลศรีภูมิ          |             |            |   |
|                                         |             |            |   |
| อำเภอเมืองเชียงใหม่ จังหวัดเชียงใหม่           |             |            |   |
+-----------------------------------------+-------------+------------+---+
|                                         |             |            |   |
+-----------------------------------------+-------------+------------+---+
| ที่ดิน 3 แปลง เนื้อที่ 3 ไร่                    | เจ้าของ      | 23.30      |   |
|                                         |             |            |   |
| ถนนกรุงเทพกรีฑา แขวงสะพานสูง เขตสะพานสูง    |             |            |   |
|                                         |             |            |   |
| กรุงเทพมหานคร                            |             |            |   |
+-----------------------------------------+-------------+------------+---+
| ที่ดิน 1 แปลง เนื้อที่ 3 ไร่ 2 งาน 48 ตารางวา   | เจ้าของ      | 18.43      |   |
|                                         |             |            |   |
| เลขที่ 81 หมู่ 4 ตำบลบ้านกลาง                |             |            |   |
|                                         |             |            |   |
| อำเภอเมืองลำพูน จังหวัดลำพูน                 |             |            |   |
+-----------------------------------------+-------------+------------+---+
| อาคารสำนักงานใหญ่ 7 คูหา 5 ชั้น              | เจ้าของ      | 0.00       |   |
|                                         |             |            |   |
| เลขที่ 457-457/6 ซอยสุขุมวิท 55 ถนนสุขุมวิท     |             |            |   |
|                                         |             |            |   |
| แขวงคลองตันเหนือ เขตวัฒนา กรุงเทพมหานคร     |             |            |   |
+-----------------------------------------+-------------+------------+---+
| อาคารโรงงานเบเกอรี่ สุขุมวิท 62              | เจ้าของ      | 0.20       |   |
|                                         |             |            |   |
| เลขที่2-2/1 ซอยสุขุมวิท 62 แยก 3 แขวงบางจาก  |             |            |   |
|                                         |             |            |   |
| เขตพระโขนง กรุงเทพมหานคร                 |             |            |   |
+-----------------------------------------+-------------+------------+---+
| อาคารสำนักงาน ร้านอาหาร สาขาเมืองทอง สูง 6  | เจ้าของ      | 0.00       |   |
| ชั้น                                      |             |            |   |
|                                         |             |            |   |
| เลขที่ 335 ถนนบอนด์สตรีท อำเภอปากเกร็ด       |             |            |   |
| จังหวัดนนทบุรี                              |             |            |   |
+-----------------------------------------+-------------+------------+---+
| อาคารโรงงานไส้กรอก ครัวกลาง เส้นพลาสต้า 2   | เจ้าของ      | 22.07      |   |
| ชั้น 3 หลัง                                |             |            |   |
|                                         |             |            |   |
| นิคมอุตสาหกรรมลาดกระบัง เลขที่ 65/5 หมู่ที่ 4    |             |            |   |
|                                         |             |            |   |
| แขวงลำปลาทิว เขตลาดกระบัง กรุงเทพมหานคร    |             |            |   |
+-----------------------------------------+-------------+------------+---+
| อาคารโรงงานถนนบางนา-ตราด กม.23.5        | เจ้าของ      | 19.42      |   |
|                                         |             |            |   |
| เลขที่ 86 หมู่ 4 ถนนบางนา-ตราด กม. 23.5     |             |            |   |
|                                         |             |            |   |
| ตำบลบางเสาธง อำเภอบางเสาธง              |             |            |   |
| จังหวัดสมุทรปราการ                         |             |            |   |
+-----------------------------------------+-------------+------------+---+
| อาคารโรงงานทำเบเกอรี่ภูเก็ต                 | เจ้าของ      | 0.86       |   |
|                                         |             |            |   |
| เลขที่ 75/51-53 หมู่ 6 ตำบลรัษฎา             |             |            |   |
| อำเภอเมืองภูเก็ต จังหวัดภูเก็ต                 |             |            |   |
+-----------------------------------------+-------------+------------+---+
| ร้านอาหาร สาขา บางพลี                     | เจ้าของ      | 1.84       |   |
|                                         |             |            |   |
| เลขที่ 86 หมู่ 4 ถนนบางนา-ตราด กม. 23.5     |             |            |   |
|                                         |             |            |   |
| ตำบลบางเสาธง อำเภอบางเสาธง              |             |            |   |
| จังหวัดสมุทรปราการ                         |             |            |   |
+-----------------------------------------+-------------+------------+---+
| อาคารสำนักงาน ร้านอาหาร สาขาช้างเผือก       | เจ้าของ      | 0.81       |   |
|                                         |             |            |   |
| เลขที่ 300/9 ถนนมณีนพรัตน์ ตำบลศรีภูมิ          |             |            |   |
|                                         |             |            |   |
| อำเภอเมืองเชียงใหม่ จังหวัดเชียงใหม่           |             |            |   |
+-----------------------------------------+-------------+------------+---+
| อาคารโรงงาน จำนวน 2 หลัง                 | เจ้าของ      | 11.10      |   |
|                                         |             |            |   |
| นิคมอุตสาหกรรมลำพูน เลขที่ 81 หมู่ 4           |             |            |   |
| ตำบลบ้านกลาง                             |             |            |   |
|                                         |             |            |   |
| อำเภอเมืองลำพูน จังหวัดลำพูน                 |             |            |   |
+-----------------------------------------+-------------+------------+---+
|                                         |             |            |   |
+-----------------------------------------+-------------+------------+---+
| หมายเหตุ : * บริษัท ไม่มีภาระผูกพันใด ๆ        |             |            |   |
+-----------------------------------------+-------------+------------+---+

2.  พื้นที่เช่าดำเนินงาน

พื้นที่การดำเนินงานของกิจการร้านอาหารและร้านเบเกอรี่ของ S&P
ส่วนใหญ่จะทำสัญญาเช่าระยะเวลาสั้น 3 ปี เพื่อลดภาระการผูกพันและเงินลงทุนที่ค่อนข้างสูง
เนื่องจากความผันแปรของสภาพเศรษฐกิจและการค้าที่เปลี่ยนแปลงรวดเร็วมาก อย่างไรก็ตาม
มีร้านอาหารบางสาขาจะเป็นการเช่าพื้นที่ระยะยาวภายในอาคารและศูนย์การค้า
มีมูลค่าสินทรัพย์ที่รวมส่วนปรับปรุงแล้ว ณ วันที่ 31 ธันวาคม 2560 สรุปได้ดังนี้

+---------------------------+--------------------------+---------------+
| สาขา                      | ระยะเวลาเช่า              | มูลค่าตามบัญชี    |
|                           |                          | (ล้านบาท)      |
+===========================+==========================+===============+
| อิมพีเรียล สำโรง             | เช่าระยะเวลา 25 ปี         | 0.00          |
|                           |                          |               |
| ศูนย์การค้าอิมพีเรียลพลาซ่าสำโรง | สิ้นสุดปี 2560               |               |
|                           |                          |               |
| เนื้อที่ 302 ตรม.             |                          |               |
+---------------------------+--------------------------+---------------+
| เซ็นทรัล บางนา              | เช่าระยะเวลา 30 ปี         | 3.61          |
|                           |                          |               |
| ศูนย์การค้าเซ็นทรัลบางนา       | สิ้นสุดปี 2566               |               |
|                           |                          |               |
| เนื้อที่ 381 ตรม.             |                          |               |
+---------------------------+--------------------------+---------------+
| อาร์ซีเอ                    | เช่าระยะเวลา 26 ปี         | 1.40          |
|                           |                          |               |
| ศูนย์การค้ารอยัล ซิตี้ อเวนิว     | สิ้นสุดปี 2562               |               |
| อาคารแถว 4.5 ชั้น บล็อก บี (3 |                          |               |
| คูหา)                      |                          |               |
|                           |                          |               |
| เนื้อที่ 901.68 ตรม.          |                          |               |
+---------------------------+--------------------------+---------------+
| อาร์ซีเอ                    | เช่าระยะเวลา 11 ปี 5 เดือน  | 1.92          |
|                           |                          |               |
| ศูนย์การค้ารอยัล ซิตี้ อเวนิว     | สิ้นสุดปี 2563               |               |
| อาคารแถว 4.5 ชั้น บล็อก ซี (3 |                          |               |
| คูหา)                      |                          |               |
|                           |                          |               |
| เนื้อที่ 649.68 ตรม.          |                          |               |
+---------------------------+--------------------------+---------------+
| เฉลิมกรุง                   | เช่าระยะเวลา 30 ปี         | 4.25          |
|                           |                          |               |
| โรงภาพยนต์เฉลิมกรุง          | สิ้นสุดปี 2563               |               |
|                           |                          |               |
| เนื้อที่ 387 ตรม.             |                          |               |
+---------------------------+--------------------------+---------------+
| ไดอาน่า หาดใหญ่             | เช่าระยะเวลา 13 ปี 11 เดือน | 3.59          |
|                           |                          |               |
| ห้างสรรพสินค้าไดอาน่า หาดใหญ่  | สิ้นสุดปี 2565               |               |
|                           |                          |               |
| เนื้อที่ 310 ตรม.             |                          |               |
+---------------------------+--------------------------+---------------+
| มาบุญครองเซ็นเตอร์           | เช่าระยะเวลา 10 ปี         | 3.92          |
|                           |                          |               |
| อาคาร เอ็ม บี เค เซ็นเตอร์    | สิ้นสุดปี 2563               |               |
|                           |                          |               |
| เนื้อที่ 40.67 ตรม.           |                          |               |
+---------------------------+--------------------------+---------------+
| เดอะมอลล์ โคราช            | เช่าระยะเวลา 26 ปี         | 6.07          |
|                           |                          |               |
| ห้างสรรพสินค้าเดอะมอลล์ โคราช | สิ้นสุดปี 2570               |               |
|                           |                          |               |
| เนื้อที่ 225 ตรม.             |                          |               |
+---------------------------+--------------------------+---------------+
| อาคารโรงงานเบเกอรี่ สุขุมวิท   | สิทธิการเช่าที่ดิน             | 0.13          |
| 62                        |                          |               |
|                           | สิ้นสุดปี 2563               |               |
| เลขที่ 2-2/1 ซอยสุขุมวิท 62    |                          |               |
| แยก 3                     |                          |               |
|                           |                          |               |
| แขวงบางจาก เขตพระโขนง     |                          |               |
| กรุงเทพมหานคร              |                          |               |
+---------------------------+--------------------------+---------------+
|                           |                          |               |
+---------------------------+--------------------------+---------------+
| สุวรรณภูมิ 1                 | เช่าระยะเวลา 4 ปี          | 11.51         |
|                           |                          |               |
| อาคารผู้โดยสาร              | สิ้นสุดปี 2563               |               |
| ท่าอากาศยานสุวรรณภูมิ         |                          |               |
|                           |                          |               |
| พื้นที่หมายเลข 3.25 ชั้น 3      |                          |               |
|                           |                          |               |
| เนื้อที่ 200.00 ตรม.          |                          |               |
+---------------------------+--------------------------+---------------+
| สุวรรณภูมิ 2                 | เช่าระยะเวลา 4 ปี          | 6.51          |
|                           |                          |               |
| อาคารผู้โดยสาร              | สิ้นสุดปี 2563               |               |
| ท่าอากาศยานสุวรรณภูมิ         |                          |               |
|                           |                          |               |
| พื้นที่หมายเลข 3.18 และ 3.42B |                          |               |
| ชั้น 3                      |                          |               |
|                           |                          |               |
| เนื้อที่ 165.00 ตรม.          |                          |               |
+---------------------------+--------------------------+---------------+
| Blue Cup สุวรรณภูมิ          | เช่าระยะเวลา 4 ปี          | 1.97          |
|                           |                          |               |
| อาคารผู้โดยสาร              | สิ้นสุดปี 2563               |               |
| ท่าอากาศยานสุวรรณภูมิ         |                          |               |
|                           |                          |               |
| พื้นที่หมายเลข 3.42A ชั้น 3     |                          |               |
|                           |                          |               |
| เนื้อที่ 50.00 ตรม.           |                          |               |
+---------------------------+--------------------------+---------------+
| ร้านไมเซน สาขาเอ็มควอเทียร์   | บริษัท เอส แอนด์ พี          | 10.57         |
|                           | อินเตอร์เนชั่นแนลฟูดส์ จำกัด    |               |
| ศูนย์การค้า เอ็มควอเทียร์       | (บริษัทย่อย)                |               |
|                           |                          |               |
| เนื้อที่ 206 ตรม.             | เช่าระยะเวลา 10 ปี         |               |
|                           |                          |               |
|                           | สิ้นสุดปี 2568               |               |
+---------------------------+--------------------------+---------------+

สำหรับเครื่องจักรและอุปกรณ์การดำเนินงานที่ใช้ผลิตสินค้าของบริษัทจะมีขนาดเล็กจนถึงปานกลางมีมูลค่าสินทรัพย์รวม
ณ 31 ธันวาคม 2560 ดังนี้

+----------------------------------------+-----------------------------+
| เครื่องจักรและอุปกรณ์                       | มูลค่าตามบัญชี                  |
|                                        |                             |
|                                        | (ล้านบาท)                    |
+----------------------------------------+-----------------------------+
| เครื่องจักรและอุปกรณ์                       | 248.99                      |
+----------------------------------------+-----------------------------+
| เครื่องตกแต่งและอุปกรณ์                     | 720.06                      |
+----------------------------------------+-----------------------------+

4.3 นโยบายการลงทุนในบริษัทย่อยและบริษัทร่วม:

ณ วันที่ 31 ธันวาคม 2560 บริษัทฯ มีเงินลงทุนในบริษัทย่อยและบริษัทร่วมที่ยังเปิดดำเนินงานอยู่
ซึ่งประกอบธุรกิจต่าง ๆ ที่จะเกี่ยวเนื่องกับธุรกิจอาหารเป็นส่วนใหญ่ มีมูลค่ารวมประมาณ 302
ล้านบาท คิดเป็นสัดส่วนเงินลงทุนในบริษัทย่อยและบริษัทร่วมประมาณร้อยละ 8.66 ของสินทรัพย์รวม
ทั้งนี้
นโยบายด้านการลงทุนในบริษัทย่อยและบริษัทร่วมจะพิจารณาจากภาวะเศรษฐกิจและจำกัดเฉพาะธุรกิจเกี่ยวเนื่องกับผลิตภัณฑ์หรือบริการของบริษัท
ซึ่งหากมี ธุรกิจใดที่น่าสนใจและมีผลตอบแทนที่ดีบริษัทฯ ก็อาจจะพิจารณาเข้าไปลงทุน
โดยการเข้าลงทุนดังกล่าวต้องผ่านการพิจารณาจากคณะกรรมการบริษัทเป็นสำคัญสำหรับนโยบายการบริหารงานในบริษัทย่อยและบริษัทร่วมบริษัทจะส่งกรรมการที่เป็นตัวแทนของบริษัทเข้าร่วมบริหารงานตามสัดส่วนที่บริษัทถืออยู่
เพื่อกำหนดนโยบายที่สำคัญ
และควบคุมการดำเนินธุรกิจของบริษัทย่อยและบริษัทร่วมให้ถูกต้องเหมาะสมเป็นไปตามนโยบายของคณะกรรมการบริษัท

5. ข้อพิพาททางกฎหมาย

ปัจจุบันบริษัท ไม่มีคดีหรือข้อพิพาทใด ๆ
ที่อาจมีผลกระทบด้านลบต่อสินทรัพย์ของบริษัทที่มีจำนวนสูงกว่าร้อยละ 5 ของส่วนผู้ถือหุ้น
หรือคดีที่กระทบต่อการดำเนินธุรกิจอย่างมีนัยสำคัญ
หรือคดีที่มิได้เกิดจากการประกอบธุรกิจโดยปกติของบริษัท

6. ข้อมูลทั่วไปและข้อมูลสำคัญอื่น

ข้อมูลทั่วไป

ชื่อบริษัท บริษัท เอส แอนด์ พี ซินดิเคท จำกัด (มหาชน)

  ประกอบธุรกิจหลักประเภท เครือร้านอาหาร และเบเกอรี่ ผู้ผลิตเค้ก ขนมปัง ขนมอบ ขนมไทย
  ผลิตภัณฑ์อาหารและเบเกอรี่สำเร็จรูปแช่แข็ง บริการส่งอาหารถึงบ้าน บริการจัดเลี้ยงนอกสถานที่
  บริหารและลงทุนเปิดร้านอาหารไทยในต่างประเทศ

  ทุนจดทะเบียน 490,408,365 บาท (สี่ร้อยเก้าสิบล้านสี่แสนแปดพันสามร้อยหกสิบห้าบาทถ้วน)

  ทุนจดทะเบียนชำระแล้ว 490,408,365 บาท
  (สี่ร้อยเก้าสิบล้านสี่แสนแปดพันสามร้อยหกสิบห้าบาทถ้วน)

  ประกอบด้วยหุ้นสามัญจำนวน 490,408,365 หุ้น มูลค่าหุ้นที่ตราไว้หุ้นละ 1 บาท

  ที่ตั้งสำนักงานใหญ่ เลขที่ 2034/100-107 ชั้น 23-24 อาคารอิตัลไทย ทาวเวอร์

  ถนนเพชรบุรีตัดใหม่ แขวงบางกะปิ เขตห้วยขวาง

  กรุงเทพมหานคร 10310

เลขทะเบียนบริษัท 0107537001170 (เดิมเลขที่ บมจ. 364)

โทรศัพท์ (02) 785-4000

โทรสาร (02) 785-4040

อีเมล์ presidentoffice@snpfood.com

โฮมเพจบริษัท www.snpfood.com

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด (TSD)

  เลขที่ 93 อาคารตลาดหลักทรัพย์แห่งประเทศไทย

  ถนนรัชดาภิเษก แขวงดินแดง เขตดินแดง

  กรุงเทพมหานคร 10400

  โทรศัพท์ (02) 009-9000 โทรสาร (02) 009-9991

ผู้ตรวจสอบบัญชี บริษัท ดีลอยท์ ทู้ช โธมัทสุ ไชยยศ จำกัด

  11/1 อาคารเอไอเอ สาทร ทาวเวอร์ ชั้นที่ 23-27 ถนนสาทรใต้

  แขวงยานนาวา เขตสาทร กรุงเทพมหานคร 10120

  โทรศัพท์ (02) 034-0000 โทรสาร (02) 034-0100

ที่ปรึกษากฎหมาย บริษัท ที่ปรึกษากฎหมายสากล จำกัด

  เลขที่ 175 อาคารสาทรซิตี้ ทาวเวอร์ ชั้น 18 แขวงทุ่งมหาเมฆ

  เขตสาทร กรุงเทพมหานคร 10120

  โทรศัพท์ (02) 2679-6005 โทรสาร (02) 679-6041

รายละเอียดของบริษัทย่อยและบริษัทร่วมที่บริษัทถือหุ้นตั้งแต่ร้อยละ 10
ขึ้นไปของจำนวนหุ้นที่ออกจำหน่ายได้แล้วทั้งหมดโปรดดูรายละเอียดในหัวข้อ “โครงสร้างกลุ่มบริษัท
เอส แอนด์ พี”